title: Jurassic Park: The Ride

text: Universal Studios Hollywood ilmoitti 10. toukokuuta 2018, että Jurassic Park: The Ride suljetaan 3. syyskuuta 2018 yhdeksän kuukauden pituisen remontin takia, joka muuttaa vuoristoradan Jurassic World -teemaiseksi vesivuoristoradaksi. Uuden version ollaan kerrottu olevan valmis vuonna 2019, joka sisältää uudet animatronicit ja erikoistehosteet.


title: Arif Abdullayev

text: Arif Yadulla Abdullayev (s. 28. elokuuta 1968 Baku) on azerbaidžanilainen entinen vapaapainija. Hän edusti uransa aikana kahta bakulaisseuraa, Neftçiä ja Dynamoa.


title: Arif Abdullayev

text: Abdullayev voitti vuonna 1995 pronssia alle 57-kiloisten EM-kisoissa ja toisti suorituksensa seuraavana vuonna. Hän sijoittui sarjassa kymmenenneksi Atlantan olympialaisissa 1996 oltuaan kahdeksas edellisen vuoden MM-kilpailuissa. Abdullayev oli MM-kisojen seitsemäs 1997 ja kuudes 2001. Hän sijoittui vuoden 2000 olympialaisissa 58 kilon painoluokassa yhdeksänneksi. Kaudella 2002 hän oli EM-pronssilla 60-kioisten sarjassa, ja Abdullayev voitti seuraavana vuonna luokan maailmanmestaruuden uransa viimeisissä arvokisoissa. Abdullayev on siviiliammatiltaan liikunnanopettaja.


title: Arif Abdullayev

text: Myös Arifin veli Namiq oli painija.


title: Turha on kävellä

text: Turha on kävellä tai Joutilas luokka ("The Idle Class") on Charles Chaplinin ohjaama ja käsikirjoittama vuoden 1921 yhdysvaltalainen mykkäelokuva.


title: Turha on kävellä

text: "Turha on kävellä" tehtiin viidessä kuukaudessa vuonna 1921. Se valmistui kesäkuun lopussa, mutta sen ensi-ilta oli vasta 25. syyskuuta. Elokuvan tarina oli melko yksinkertainen, ja se muistutti Chaplinin Essanaylle tai Mutual Filmin varhaiskaudella tekemiä elokuvia. Chaplin esittää elokuvassa kaksoisroolia. Hän näyttelee sekä Edna Purviancen hahmon kiukuttelevaa aviomiestä että aviomiehen kaksoisolentoa, kulkuria.


title: Ryan Bailey (vesipalloilija)

text: Ryan Bailey (s. 28. elokuuta 1975 Long Beach) on yhdysvaltalainen vesipalloilija ja olympiamitalisti.


title: Ryan Bailey (vesipalloilija)

text: Bailey pelasi Yhdysvaltain maajoukkueessa ensimmäisissä arvokisoissaan 1998, jolloin USA oli MM-kisoissa seitsemäs. Hän oli seuraavalla kaudella voittamassa ensimmäistä neljästä Pan-Amerikan kisojen mestaruudestaan ja vuonna 2000 teki kolme maalia olympialaisissa, joissa joukkue sijoittui kuudenneksi.


title: Ryan Bailey (vesipalloilija)

text: Bailey oli mukana Yhdysvaltain joukkueessa jälleen Ateenan olympialaisissa 2004 ja teki kaksi maalia USAn ollessa seitsemäs. Hän pelasi samalla kaudella ammattilaisena kroatialaisessa JUG Dubrovnikissa ennen kuin meni Moskovan Dynamoon. Bailey on edustanut seuratasolla myös muun muassa kreikkalaista Panioniosia sekä VK Partizan Belgradia.


title: Ryan Bailey (vesipalloilija)

text: Bailey iski MM-kisoissa 2007 kahdeksan maalia ja onnistui maalinteossa myös Pekingin olympialaisten finaalissa seuraavana vuonna. Yhdysvallat sai kyseisistä kisoista hopeaa. Hän pelasi MM-kilpailuissa 2009, joissa USA sijoittui neljänneksi ja oli joukkueensa paras maalintekijä 13 osumallaan Lontoon olympiakisoissa 2012.


title: Ryan Bailey (vesipalloilija)

text: Bailey on australialaisen ratapyöräilijä Shane Kellyn lanko.


title: Pikkutunneilla

text: Pikkutunneilla tai Kello yksi yöllä ("One A.M.") on Charles Chaplinin ohjaama yhdysvaltalainen vuoden 1916 mykkäelokuva. Chaplin esiintyy siinä käytännössä yksin.


title: Pikkutunneilla

text: Chaplin esittää elokuvassa humalaista, joka tulee kotiin. Chaplinin hahmo ei löydä ensin avaintaan ja sisään päästyään törmäilee kalusteiden kanssa. Elokuvan ainoa toinen näyttelijä on Albert Austin, joka esittää Chaplinin kotiin heittävää taksikuskia. Vaikka Chaplin ei elokuvassa olekaan Kulkuri, niin humalaisella hahmolla on monia yhtäläsyyksiä Kulkuriin. Hahmolla on kampaamattomat hiukset, viikset ja ylisuuret kengät.


title: Carl Arvid Klingspor

text: Carl Arvid Klingspor (1829–1903) oli ruotsalainen genealogi, majuri. Hän oli valtakunnanheraldikko 1880–1903. Hän julkaisi kirjoja heraldiikan alalta sekä yksin että yhdessä Bernhard Schlegelin kanssa, muun muassa "Svensk heraldik" (1874).


title: Kristina Mladenovic

text: Kristina Mladenovic (s. 14. toukokuuta 1993 Saint Pol sur Mer) on ranskalainen tennispelaaja. Parhaimmillaan hän on ollut kaksinpelissä WTA-maailmanlistan sijalla 10 lokakuussa 2017 ja nelinpelissä toisena lokakuussa 2016. Hän on voittanut urallaan 19 WTA-turnausta nelinpelissä ja yhden kaksinpelissä.


title: Kristina Mladenovic

text: Mladenovic on voittanut sekanelinpelin mestaruuden Daniel Nestorin kanssa Wimbledonissa 2013 ja Australian avoimissa 2014 sekä naisten nelinpelimestaruuden Caroline Garcian kanssa Ranskan avoimissa 2016 ja Tímea Babosin kanssa Australian avoimissa 2018.


title: Kristina Mladenovic

text: Vuonna 2009 Mladenovic voitti Ranskan avointen tyttöjen kaksinpelin. Hän oli junioreiden maailmanlistalla ykkössijalla vuonna 2009. 5. helmikuuta 2017 Mladenovic otti uransa ensimmäisen WTA-turnausvoiton kaksinpelissä voitettuaan Pietarin turnauksen loppuottelussa Julija Putintsevan.


title: Ernanodon

text: Ernanodon antelios on sukupuuttoon kuollut nisäkäslaji, joka eli myöhäisellä paleoseenikaudella Kiinan alueella. Lajin ensimmäinen 1970-luvulla löydetty fossiili oli puutteellisesti säilynyt eivätkä tutkijat päässeet yhteisymmärrykseen siitä, mihin nisäkäsryhmään eläin kuului. Sen ajateltiin olleen joko muurahaiskarhujen ja vyötiäisten tai muurahaiskäpyjen sukulainen.


title: Ernanodon

text: Vuonna 2012 tutkijat selvittivät Mongoliasta löytyneen fossiilin perusteella, että "Ernanodon antelios" oli luultavimmin sukua muurahaiskävyille, vaikkakin se oli erkaantunut hyvin varhain omaksi kehityshaarakseen.


title: Kuolemattomat (kirjasarja)

text: Kuolemattomat ("The Immortals") on Alyson Noëlin kirjoittama kirjasarja.Kauhean onnettomuuden jälkeen Ever Bloom, joka myös menetti onnettomuudessa perheensä, on alkanut nähdä aaveita ja ihmisten auroja, lukea ihmisten ajatuksia ja pelkällä kosketuksella tuntea ihmisten tarinan. Hän alkoi vältellä ihmisiä ja heidän kosketustaan aurinkolasit ja huppu päässä sekä kuulokkeet korvilla. Ihmiset sanovat häntä friikiksi uudessa koulussaan Laguna Beachilla, mutta kaikki muuttuu Ever hän tapaa Damenin, uskomattoman ja kiehtovan uuden pojan, joka saa myös Havenin pauloihinsa.


title: Julia Glushko

text: Julia Glushko (s. 4. tammikuuta 1990 Donetsk, Ukraina) on israelilainen tennispelaaja. Parhaimmillaan hän on ollut kaksinpelissä WTA-maailmanlistan sijalla 79 kesäkuussa 2014. Hän on voittanut urallaan kahdeksan ITF-turnausta kaksinpelissä.


title: Julia Glushko

text: Glushko oli junioreiden maailmanlistalla parhaimmillaan sijalla kymmenen vuonna 2007. Grand Slam -turnauksen pääsarjassa Glushko pelasi ensimmäisen kerran Yhdysvaltain avoimissa 2012 häviten ensimmäisellä kierroksella Yanina Wickmayerille.


title: Julia Glushko

text: Glushko muutti perheensä mukana vuonna 1999 Ukrainasta Israeliin.


title: Lusa

text: Lusa on paperiteollisuudessa käytetty paperin leikkaustyökalu. Perinteinen lusa valmistetaan vuolemalla mineraaliöljyssä liotetusta koivuisesta puuaihiosta, jonka syysuunta on pidemmän särmän suuntaan.


title: Lusa

text: Tyypillinen lusa on noin 25 cm pitkä,10 cm korkea ja 1.0cm paksu. Myös muunmittaisia lusia käytetään muissa kohteissa. Lusia on valmistetu myös muovista ja metallista.


title: Rami Tuokko

text: Rami Tuokko (s. 7. tammikuuta 1987) on suomalainen estejuoksija, joka edustaa Turun Urheiluliittoa. Häntä valmentaa Heikki Aalto.


title: Rami Tuokko

text: Hänellä on kaksi pronssimitalia Kalevan kisoista 2010 ja 2011 sekä hopeaa 2012. Hänen ennätyksensä 3000 metrin estejuoksussa on 8.56,12. Hänellä on maaotteluedustuksia.


title: Elektroniikan perusteet

text: Elektroniikan perusteet on kirja joka havainnollistaa elektroniikan perusasiat. Kirja käsittelee sekä analogia että digitaalielektroniikkaa melko teoreettisesti. Lukuja ovat esimerkiksi: Bipolaaritransistorit, Kanavatransistorit, Operaatiovahvistimet ja Laitteiden valmistaminen. Kirja on tarkoitettu Helsingin yliopiston Fysiikan laitoksen elektroniikan peruskurssille. Teoksen 2. korjattu painos ilmestyi vuonna 2000.


title: Darlingtonkytkentä

text: Darlingtonkytkentä on kahdella transistorilla toteutettu elektroninen kytkentä, joka muistuttaa transistoria, jolla on erittäin suuri virtavahvistus. Kytkentä voi olla integroituna mikropiiriin, transistorin koteloon tai sen voi tehdä kahdesta erillisestä transistorista kytkemällä ne sopivasti. Edellä mainitussa tapauksessa virtavahvistus lasketaan kummankin transistorin H:n tulona.


title: Darlingtonkytkentä

text: Kytkentää voidaan hyödyntää esimerkiksi audiovahvistimissa tai anturissa, joka toimii vesivahinkoa ilmaisevassa systeemissä. Heikko veden läpi kulkeva virta voidaan darlingtonkytkennällä vahvistaa niin isoksi, että voidaan järjestää huomiovalo vilkkumaan ja aiheuttaa voimakkaan äänimerkin.


title: Köyliön varavankila

text: Köyliön varavankila oli vuosina 1935-1998 Köyliössä toiminut vankila. Nykyään se muodostaa yhdessä entisen Huittisten varavankilan kanssa Satakunnan vankilan ja tunnetaan nimellä Satakunnan vankilan Köyliön osasto. Vankila sijaitsee Köyliönjärven itäpuolella Kakkurinsuolla, noin 11 kilometrin päässä kunnan keskustasta.


title: Köyliön varavankila

text: Köyliön varavankila perustettiin väliaikaiseksi työleiriksi samaan aikaan Huittisten varavankilan kanssa vuonna 1935. Se lakkautettiin marraskuun lopussa 1940. Vankila aloitti kuitenkin toimintansa uudelleen vain vajaan kahden kuukauden kuluttua, jolloin sinne sijoitettiin poliittisia vankeja. He olivat kielletyn Suomen Kommunistisen Puolueen sekä Suomen-Neuvostoliiton rauhan ja ystävyyden seura aktivisteja. Köyliössä oli turvasäilössä useita tunnettuja aktivisteja, kuten Erkki Salomaa ja Allan Asplund.


title: Köyliön varavankila

text: Vangittuja poliittisia aktivisteja oli kaikkiaan noin 500-600. Heitä kaikkia ei pystytty sulkemaan olemassa oleviin laitoksiin, joten Köyliön varavankilan tiloihin päätettiin rakentaa vankileiri. Rakennustyöt alkoivat helmikuun alussa 1941 noin 50 tavallisen vangin voimin. Ensimmäiset poliittiset vangit saapuivat Köyliöön toukokuussa, jolloin rakennustyöt olivat vielä osittain kesken. 15 vankia jatkoi kunnostustöitä kesäkuun puoliväliin saakka, jolloin kaikki Oulun ja Vaasan vankiloiden miespuoliset turvasäilövangit lähetettiin Köyliöön.


title: Köyliön varavankila

text: Jatkosodan sytyttyä Köyliöön alettiin sijoittamaan myös venäläisiä sotavankeja. Syyskuun alkuun mennessä leirillä oli noin 450 vankia, joista 288 oli poliittisia. Heidät vapautettiin syyskuun ensimmäisenä päivänä 1941 ja kuljetettiin Kokemäelle Peipohjan asemalle. Sieltä matka jatkui junalla Riihimäelle, jossa heidät liitettiin rangaistusvangeista koottuun Erilliseen jalkaväkipataljoona 21:een.


title: Köyliön varavankila

text: Talvi- ja jatkosodan aikana varavankilassa toimi Sotavankileiri 1.


title: Köyliön varavankila

text: Talvisodan aikana se aloitti toimintansa joulukuun puolivälissä 1939 ja oli toiminnassa huhtikuun jälkipuoliskolle saakka. Leirillä oli vankeina aliupseereita, upseereita sekä poliittisia upseereita. Yhteensä leirillä oli sodan aikana 457 vankia, joista ainakin neljä menehtyi.


title: Köyliön varavankila

text: Jatkosodan aikana Köyliön sotavankileiri toimi yli kolmen vuoden ajan. Se perustettiin heinäkuussa 1941 ja lakkautettiin marraskuussa 1944. Leirillä oli enimmillään 3 477 vankia, joista noin 1 000 oli upseereja. Kolmen vuoden aikana menehtyi yhteensä 111 vankia, teloitettuja heistä oli 18. Surmansa saaneet on haudattu vankilan alueelle, jossa on nykyään myös muistomerkki. Vankien joukossa oli kaikkiaan 27 eri kansallisuutta.


title: Köyliön varavankila

text: Köyliössä säilytettiin myös korkea-arvoisinta suomalaisten vangiksi jäänyttä upseeria, kenraalimajuri Vladimir Kirpitšnikovia. Sotavankileirien omien töiden lisäksi vankityövoimaa käyttivät paikalliset asukkaat; vangit työskentelivät lähinnä erilaisissa maalaistalojen askareissa.


title: Köyliön varavankila

text: Heinäkuun 1. päivänä vuonna 1959 syttyi Köyliön varavankilassa tuhoisa tulipalo. Mielenterveysongelmista kärsinyt vanki sytytti patjan tuleen sellissään, ja tuli levisi pian koko puurakenteiseen parakkiin. Surmansa sai 16 vankia. Kuolonuhrit olivat kaikki lyhyisiin rangaistuksiin tuomittuja nuorisovankeja.


title: Sajany-Hakasija

text: Sajany-Hakasija () on venäläinen jääpalloseura Abakanin kaupungista Hakassiasta. Seura on perustettu vuonna 1980. Vuoteen 2009 asti seura käytti nimeä Sajany, jolloin nimeen lisättiin Hakassian tasavallan nimi. Seuran nimi tulee Sajanvuorista. Sajanvuoret koristavat myös seuran logoa ja pelipaitaa.


title: Sajany-Hakasija

text:
Sajany nousi Neuvostoliiton mestaruussarjaan ensimmäistä kertaa vuonna 1985. Se putosi 1980-luvulla pariin otteeseen takaisin toiseksi korkeimmalle sarjatasolle, mutta nousi aina seuraavana kautena takaisin. Seuran parhaat vuodet osuvat 1990-luvun alkuun; vuosina 1991 ja 1992 se oli Neuvostoliiton/IVY:n mestaruussarjan kuudes. Seuran historian paras saavutus on vuoden 1994 Venäjän liigan pronssi. Seura vetäytyi liigasta ja meni alemmalle sarjatasolle kaudella 2009-2010. Takaisin pääsarjaan se nousi kaudeksi 2012-13, voitettuaan toiseksi korkeimman sarjatason mestaruuden 2012.
Kaudella 2012-2013 seura sai myös suomalaisväriä, kun seura hankki Marko Herajärven ja Pekka Hiltusen riveihinsä. Molemmat ovat torniolaislähtöisiä jääpalloilijoita, Herajärvi toimii maalivahtina ja Hiltunen puolustajana.
Saavutuksia Venäjän liigassa:


title: Stephen Douglas

text: Stephen Arnold Douglas (23. maaliskuuta 1813 Brandon, Vermont – 3. kesäkuuta 1861 Chicago, Illinois) oli yhdysvaltalainen poliitikko. Hän edusti Illinoisia Yhdysvaltain edustajainhuoneessa sekä senaatissa. Lisäksi hän yritti presidentiksi vuoden 1860 vaaleissa, mutta hävisi republikaanien vastaehdokkaalle Abraham Lincolnille.


title: Stephen Douglas

text: Fyysisesti Douglas oli melko pienikokoinen, mutta oli politiikan parissa vahva ja dominoiva. Tämän vuoksi hänet tunnetaan hyvin myös lempinimellä ”Little Giant” (). Douglasin tunnetuimpia poliittisia tekoja ovat orjuuden asemaa käsitelleet Vuoden 1850 kompromissi ja Kansas-Nebraska Act.


title: HK Martin

text: HK Martin on slovakialainen jääkiekkojoukkue Martinin kaupungista. Seura on perustettu vuonna 1932 ja joukkue pelaa maan toiseksi korkeimmalla sarjatasolla 1. Ligassa. Seura jatkaa MHC Martinin toimintaa, joka jouduttiin lopettamaan kauden 2016-2017 päätteeksi.


title: Huittisten varavankila

text: Huittisten varavankila oli vuosina 1935-1998 Huittisissa toiminut vankila. Nykyään se muodostaa yhdessä entisen Köyliön varavankilan kanssa Satakunnan vankilan ja tunnetaan nimellä "Satakunnan vankilan Huittisten osasto". Vankila sijaitsee Lauhansuolla noin viisi kilometriä kaupungin keskustaajamasta Lauttakylästä länteen.


title: Huittisten varavankila

text: Vuonna 1935 perustetun Huittisten varavankilan piti alun perin olla vain väliaikainen laitos. Tarkoituksena oli vankityövoimalla kuivattaa ja raivata läheistä Lauhansuota viljelyskäyttöön. Turpeennostoa varten alueelle rakennettiin muun muassa kapearaiteinen rautatie. Vankeja käytettiin myös vuonna 1938 alkaneeseen Raijalanjärven kuivattamiseen. Raivattua suota on nykyään vankilan omassa viljelyskäytössä noin 215 hehtaaria.


title: Huittisten varavankila

text: Jatkosodan aikana Huittisten varavankilassa toimi parin kuukauden ajan "Sotavankileiri 3", jossa säilytettiin poliittisia sotavankeja. Vuonna 1960 lakkautetun Karvian varavankilan vangit siirrettiin kokonaisuudessaan Huittisten varavankilaan.


title: Huittisten varavankila

text: Kuuluisin Huittisten varavankilan vangeista lienee ollut Toivo Koljonen, jota on kutsuttu myös "Kirves-Koljoseksi". Useista varkauksista tuomittu Koljonen pakeni vankilasta keväällä 1943 ja tappoi pakomatkansa aikana kuusihenkisen perheen eräällä lähistöllä sijainneella maatilalla, mistä hänet tuomittiin kuolemaan viimeisenä siviilihenkilönä Suomessa. Kuolemantuomio oli mahdollinen tuolloin voimassa olleen sotatilan vuoksi.


title: Muljula

text: Muljulan kylä Kiteellä sijaitsee valtatie 6:n, rautatien, Orivesi-järven ja lentokentän läheisyydessä.


title: Muljula

text: Kyläyhteisössä (Muljula, Piimäjärvi, Hammaskallio) asuu n. 300 henkeä ja asukasluku on tasaisesti kasvanut.


title: Muljula

text: Toimeentuloa saadaan monenlaisesta yritystoiminnasta, erilaisista teollisuus- ja palveluammateista sekä maa- ja metsätaloudesta. Läheiseltä pienteollisuusalueelta löytyy metalli-, moottori-, metsäkone- ja kuljetusalanyrityksiä. Paikallisia yrityksiä ovat muun muassa Annin Kartano, Eräskin Oy, Hyvän Olon Kristallisäde, Mest-Ari Ilvonen, T:mi Aki Hukka, UllanTila.


title: Muljula

text: Alueen järvet Orivesi ja Piimäjärvi ja lukuisat lammet ovat puhdasvetisiä ja runsas kalaisia. Muljulassa vanhalla Puottolaiturilla on veneiden laskuluiska kalastajien ja veneilijöiden käytössä. Vesistöistä huolehtii Piimäjärven ja Muljulan kalavesien osakaskunnat. Muljulassa sijaitsee Kiteen Erä- ja riistapolku.


title: Muljula

text: Paikallisella metsästysseuralla Piimäjärven Erä ry:llä on 6 000 hehtaaria metsästysaluetta, metsiä ja peltoaukeita, käsittäen turvetuotantosuon laajat nostoalueet. Metsästetyimmät riistalajit ovat hirvi, jänis ja metsäkanalinnut. Seuralla jäsenyys on lisääntynyt nuoremmalla metsästäjäsukupolvella ja naisilla.


title: Muljula

text: Muljulan Kyläyhdistys on rakentanut Salakkaniemeen Rantamajan, saunan ja kodat. Vuosittain järjestetään erilaisia tapahtumia esim. äitienpäiväjuhla, juhannuskokko ja elotapahtuma sekä seurojen yhteistyöllä hirvisoppa ja rantakala.


title: Muljula

text: Ympäristöhankkeiden perustana ovat alueen luontokohteet: Muljulan kannas, Hovinlampi-Ylälampi-lintujensuojelualue ja Partiissuo. Hankkeiden myötä on syntynyt uutta yritystoimintaa ja työmahdollisuuksia.


title: Muljula

text: Kylällä toimii kaksi osakaskuntaa: Muljula ja Piimäjärvi sekä Muljulan vesiosuuskunta, Muljulan kyläyhdistys ry, Piimäjärven Erä ry, Muljulan maamiesseura ry, jumppakerho, seurakuntapiiri.


title: Muljula

text: Hirvipaisti ja kalasopat, Elojuhlat, Villen saari-tapahtuma, joulupuuro, seurakuntapiirin tapahtumat, kylämajan siivoukset, juhannus ja uudenvuoden juhlat, uudet asukkaat (viedään Suomen lippu), rotinat, naisten saunaillat, miesten tapaamiset, kyläretket kylpylään, hirvipeijaiset, rantakala, joulupuuro keräävät eniten väkeä.


title: Muljula

text: Vanha hovi, Muljulan hovi, Muljulan kalmisto, Ellolan pihapiiri rakennuksineen, kyläläisten kokoontumispaikka myös Salakkaniemen rantamajalla, Ainon mökki Pukkelonmäessä, Suutarin Jussin mökki Hammaskalliossa, Ullan luomutila, Simonniemi (vanha savolainen maatila), Villen saari.


title: Muljula

text:
1. http://www.kitee.fi/Resource.phx/sivut/sivut-kitee/esittely/muljula.htx
2. http://www.msl.fi/index.php?pid=72&cid=2
3. http://www.maplandia.com/finland/ita-suomi/pohjois-karjala/muljula/


title: Satakunnan vankila

text: Satakunnan vankila on Länsi-Suomen rikosseuraamusalueeseen kuuluva vankila. Se koostuu kahdesta osastosta, jotka toimivat Köyliössä ja Huittisissa.


title: Satakunnan vankila

text: Vankila perustettiin vuonna 1998 yhdistämällä Huittisten ja Köyliön varavankilat yhdeksi hallinnolliseksi kokonaisuudeksi.


title: Satakunnan vankila

text: Satakunnan vankila toimii pääosin Länsi-Suomesta kotoisin olevien miesvankien avolaitoksena. Vankilassa on muun muassa metalliverstas, ompelimo sekä luomuviljelyä. Vankipaikkoja on yhteensä 177. Suomen avolaitoksista Satakunnan vankilan Huittisten osasto sisältää eniten vankipaikkoja, 103 vankipaikkaa.


title: Satakunnan vankila

text: Satakunnan vankila on valmistanut sekä tielaitokselle että yksityisille yhteisöille korkealuokkaisia opastetauluja vuosikymmenten ajan. Vankilassa valmistetaan myös sulku- ja varoituslaitteita ja muuntuvia liikennemerkkejä.


title: Koiviston vapaaherrakunta

text: Koiviston vapaaherrakunta oli 124 taloa käsittänyt Koiviston pitäjän osa lähellä Viipuria. Se nimitettiin vapaaherrakunnaksi, kun vapaaherran arvon saanut Hans Wachtmeister (1609-1652) sai oikeuden nimeen Koiviston vapaaherra (friherre Hans Wachtmeister af Björkö) sen jälkeen, kun hän oli saanut alueen lahjoitusmaaksi vuonna 1649. Hänen poikansa oli valtaneuvos Hans Wachtmeister.


title: Koiviston vapaaherrakunta

text: Mauno Jokipii: "Suomen kreivi- ja vapaaherrakunnat," 2 nidettä, Suomen historiallinen seura 1956–1960, Historiallisia tutkimuksia 48.1


title: Louis Ncamiso Ndlovu

text: Louis Ncamiso Ndlovu (15. maaliskuuta 1945 – 27. elokuuta 2012) oli swazimaalainen roomalaiskatolinen piispa. Hänestä tuli serviittien jäsen 12. huhtikuuta 1975, ja hän sai pappisvihkimyksensä 4. toukokuuta 1978. Hänet nimitettiin Manzinin hiippakunnan johtoon 1. heinäkuuta 1985, ja piispaksi vihkiminen seurasi 12. lokakuuta. Pääkonsekraattorina toimi Mansuet Dela Biyase, jota avustivat George Francis Daniel ja Wilfrid Fox Napier. Ndlovu kuoli 67-vuotiaana virassa.


title: Pekka Kokkonen

text: Pekka Aaron Kokkonen (14. elokuuta 1887 Iisalmen maalaiskunta – 16. helmikuuta 1951 Helsinki) oli maataloustieteilijä ja Teknillisen korkeakoulun maanjakotekniikan professori 1936–1951.


title: Pekka Kokkonen

text: Kokkosen vanhemmat olivat maanviljelijä Aaro Kokkonen ja Reeta Huttunen. Hän tuli ylioppilaaksi IIsalmen yhteiskoulusta, suoritti diplomimaanviljelysinsinööritutkinnon 1916 ja metsänhoitotutkinnon 1918 ja valmistui filosofian kandidaatiksi 1922, maisteriksi 1923 ja lisensiaatiksi 1924. Maatalous- ja metsätieteiden tohtoriksi Kokkonen väitteli 1927 aiheesta "Tutkimuksia viemärien kuntoon vaikuttavista seikoista". Hän toimi asutushallituksessa insinöörinä 1918-199, maataloushallituksessa insinöörinä 1919-1924, tie- ja vesirakennushallituksessa asiantuntijana 1925-1927, maatalouskoelaitoksen keskusvaliokunnan alaisena tutkijana 1928-1931 ja maanmittausinsinöörinä 1931-1936. Maanviljelystekniikan vt. assistentti hän oli mainittujen tehtävien ohella 1922-1936 ja dosentti vuodesta 1929. Maanjakotekniikan professoriksi Teknilliseen korkeakouluun hänet nimitettiin 20. maaliskuuta 1936.


title: Kokkonen

text: Kokkonen on suomalainen sukunimi, joka on muun muassa seuraavilla henkilöillä:


Jalkapallon Mestarien liigan kauden 2012–2013 lohkovaiheen ottelut alkoivat 18. syyskuuta ja loppuivat 5. joulukuuta 2012.


title: Mestarien liigan kauden 2012–2013 lohkovaihe

text: Lohkovaiheen arvontatilaisuus suoritettiin 30. elokuuta 2012 Monacossa alkaen kello 19.45 (UTC+2).


text: Joukkueet olivat jaettu neljään eri arvontakoriin ranking pisteiden mukaan. Hallitseva mestarijoukkue Chelsea on sijoitettu automaattisesti ykköskoriin. Samoista maista olevia joukkueita ei voi arpoa samaan lohkoon. Yhdellä ottelukierroksella on kaksi ottelupäivää, joista toisena pelaavat lohkojen A–D joukkueet ja toisena lohkojen E–H joukkueet. Jokaisessa arvontakorissa on kahdeksan joukkuetta, ensimmäisen korin joukkueet ovat rankingsijoilla 1–12, toisen 13–31, kolmannen 32–60 ja neljännen 63–171 sekä sijoittamattomat.


text: Joukkueet jaetaan kahdeksaan neljän joukkueen lohkoon, joissa lohkojen joukkueet pelaavat toisiaan vastaan koti- ja vierasottelun. Jokaisen lohkon kaksi parasta pääsevät pudotuspelien neljännesvälieriin. Lohkon kolmanneksi sijoittuvat pääsevät Eurooppa-liigan kauden 2012–2013 ensimmäiselle pudotuspelikierrokselle ja neljänneksi sijoittuvat putoavat pois.


text: Jos lohkoissa päädytään tasapisteisiin, lohkosijoitukset ratkaistaan seuraavasti:


title: Manuel Iturra

text: Manuel Rolando Iturra Urrutia (s. 23. kesäkuuta 1984 Temuco, Chile) on chileläinen jalkapalloilija. Hän edustaa Espanjan Primera Divisiónissa pelaavaa Málagaa ja on pelipaikaltaan keskikenttäpelaaja.


title: Manuel Iturra

text: Iturra teki ensiesiintymisensä kasvattajaseuransa Universidad de Chilen edustusjoukkueessa vuonna 2003, ollessaan 19-vuotias. Toisella kaudellaan hän onnistui vakiinnuttamaan pelipaikkansa edustusmiehistössä.


title: Manuel Iturra

text: Tammikuussa 2011 hän siirtyi lainasopimuksella portugalilaisseura União Leiriaan. Ensimmäisen ottelunsa Primeira Ligassa hän pelasi 12. helmikuuta 2011 Nacionalia vastaan.


title: Manuel Iturra

text: Kaudeksi 2011–2012 Iturra lainattiin espanjalaiseen Real Murciaan, joka pelasi maan toiseksi korkeimmalla sarjatasolla Segunda Divisiónissa. Hän kuului kauden aikana joukkueen luottopelaajiin ja pelasi yhteensä 35 sarjaottelua.


title: Aimo Ruusunen

text: Aimo Ruusunen (s. 4. tammikuuta 1948 Tyrvää) on suomalainen toimittaja ja tietokirjailija. Tyrvään yhteislyseosta vuonna 1968 ylioppilaaksi kirjoittanut Ruusunen on opiskellut lehdistö- ja tiedotusoppia Tampereen yliopistossa sekä journalistiikkaa Jyväskylän yliopistossa. Vuonna 2008 hän väitteli tohtoriksi kansandemokraattisen lehdistön suhteesta Neuvostoliittoon vuosina 1964–1973. Ruusunen on toiminut pitkään myös journalismin opettajana.


title: Aimo Ruusunen

text: "Tyrvään Sanomien" avustajana aloittanut Ruusunen työskenteli Porissa ilmestyneen "Satakunnan Työn" toimittajana vuodesta 1974 lähtien ja oli vuosina 2004–2012 myös lehden päätoimittaja. Vuosina hän 1986–1988 työskenteli "Kansan Uutisten" kirjeenvaihtajana Moskovassa. Ruusunen on Neuvostoliiton ja Venäjän asiantuntija ja toimii myös "Venäjän Aika" -lehden avustajana. Lisäksi hän kirjoittaa blogia muun muassa Tyrvään Sanomiin.


title: Aimo Ruusunen

text: Vuonna 2015 ilmestyi Ruususen ja Markku Salomaan toimittama venäläisen kenraalin Aleksandr Suvorovin sodankäynnin opas "Voittamisen taito".


title: Piikajärvi

text: Piikajärvi on Järilänharjulla Kokemäellä sijaitseva pieni järvi Satakunnassa ja se kuuluu Eurajoen vesistöön. Vaikka järvellä ei ole laskujokea, se luetaan Köyliönjoen keskiosan valuma-alueeseen.


title: Piikajärvi

text: Piikajärven pinta-ala on 7,2 hehtaaria ja sen pituus on 550 metriä ja suurin leveys 150 metriä. Järvi on asemoitunut luoteis-kaakkois-suuntaan. Järvellä ei ole laskujokea ja sadevesi suotuu harjun pohjaveteen.


title: Piikajärvi

text: Järven rantaviiva on 1,2 kilometriä pitkä. Järven kaakkoispäässä on rannat suota, mutta muuten ne ovat kangasmetsää. Järven länsirannalla on Piikajärven lentokentän harrasteilmailijoiden virkistysmaja. Lentokenttä ja huoltorakennukset sijaitsevat ´järven luoteiskulmassa.


title: Piikajärvi

text: Noin 1,5 kilometrin päässä sijaitsee Palojärvi, joka kuuluu Kokemäenjoen vesistöön vaikka silläkään ei ole laskuojaa.


title: Piikajärvi

text: Piikajärvi on jääkaudella syntynyt suppa, joka on myöhemmin täyttynyt pohjavedellä. Piikajärvi sijaitsee Järilänharjun ja Koomankankaan välisessä maastossa Kokemäen ja Köyliön välisen rajan tuntumassa.


title: Piikajärvi

text: Sen läheisyydessä kulkee vanha historiallinen Huovintien maantie.


title: Phan Thiết

text: Phan Thiết on Vietnamin Bình Thuậnin maakunnan pääkaupunki. Se sijaitsee Nam Trung Bộn alueella eteläisen Vietnamin rannikolla, lähellä kohtaa, jossa rantaviiva kääntyy jyrkästi etelärannikosta itärannikoksi.


title: Phan Thiết

text: Kaupungissa on noin 350 000 asukasta. Siitä on tulossa suosittu turistikohde, sillä kaupungilla on hienot rannat ja miellyttävä, melko kuiva ilmasto.


title: HMAS Oxley (S57)

text: HMAS Oxley (viirinumerot S57 ja S28) oli Australian kuninkaallisen laivaston Oxley-luokan sukellusvene.


title: HMAS Oxley (S57)

text: Alus tilattiin Scotts Shipbuilding and Engineering Companyltä Greenockista ja sen köli laskettiin 2. heinäkuuta 1964. Alus laskettiin vesille 24. syyskuuta 1965 kumminaan Australian lähetystön johtajan Sir Alexander Downerin puoliso Lady Mary Downer. Alukselle siirrettiin Britannian kuninkaallisen laivaston kouluttamat 25 upseeria ja merimiestä valmistelemaan aluksen palvelukseenottoa. Alus läpäisi koeajot 27. maaliskuuta 1967, ja se otettiin palvelukseen 18. huhtikuuta 1967 ensimmäisenä päällikkönään kapteeniluutnantti David Lorrimer.


title: HMAS Oxley (S57)

text: Miehistön koulutus saatiin päätökseen ja alus aloitti 12. kesäkuuta kotimatkansa Portsmouthista vieraillen Bermudalla, Jamaikalla, Panamassa ja Pearl Harborissa. Alus saapui Sydneyyn 18. elokuuta. Aluksen saavuttua vihittiin käyttöön uusi sukellusvenetukikohta "HMAS Platypus", ja 4. sukellusvenelaivue siirrettiin Britannialta Australialle. Laivuetta täydennettiin aluksi "HMS Tabardilla" ja "HMS Trumpilla", koska Australian omat alukset olivat vasta rakenteilla.


title: HMAS Oxley (S57)

text: Alus vieraili Hobartissa vuoden 1968 Australian päivän juhlallisuuksissa, ja 22. maaliskuuta se saattoi "HMS Tabardin" alkumatkan brittiveneen aloittaessa kotimatkan Britteinsaarille. "Oxley" osallistui kesäkuussa itärannikolla ensimmäisen kerran sukellusveneidentorjuntaharjoitukseen, jonka päätyttyä alus osallistui heinäkuussa ensimmäiseen vastaavaan harjoitukseensa Uuden-Seelannin vesillä.


title: HMAS Oxley (S57)

text: Alus saapui viimeisen kerran "HMAS Stirlingiin" 6. helmikuuta 1992, ja se poistettiin palveluksesta 13. helmikuuta purjehdittuaan 54 910 tunnin aikana 403 056 merimailia. Aluksen 18 tonnia painava torni leikattiin irti ja sijoitettiin Australian laivaston sukellusvenekoulutuskeskukseen Stirlingiin. Muutamaa päivää myöhemmin aluksen hylky hinattiin Cockburn Soundiin ASI:n tiloihin kierrätettäväksi ennen varsinaisen purun aloittamista.


title: Leopold Infeld

text: Leopold Infeld (1898 Krakova – 1968 Varsova) oli puolalainen fyysikko, joka työskenteli kotimaansa lisäksi 12 vuoden ajan Kanadassa.


title: Leopold Infeld

text: Kirjoitettuaan ylioppilaaksi Infeld aloitti opinnot Krakovan yliopistossa. Ensimmäinen maailmansota keskeytti opinnot, mutta sodan jälkeen Infeld jatkoi matematiikan ja fysiikan opiskelua. Saadakseen opetusta teoreettisessa fysiikassa hän vietti joitakin vuosia Berliinin yliopistossa ja tutustui siellä Albert Einsteiniin. He laativat myöhemmin useita julkaisuja yhdessä.


title: Leopold Infeld

text: 1930-luvun alussa Infeld kävi Saksassa ja työskenteli yhdessä Werner Heisenbergin ja Bartel Leendert van der Waerdenin kanssa. Vuosina 1933–1935 hän opiskeli stipendin turvin Cambridgessä. Paluu Puolaan oli mahdotonta natsien takia. Einsteinin suositusten avulla hän pääsi Princetoniin, Yhdysvaltoihin. Vuonna 1938 Infeld sai professorin paikan Toronton yliopistosta. Toisen maailmansodan jälkeen hän pyysi virkavapaata vieraillakseen Puolassa. Vapaata ei myönnetty, ja Infeld erosi virastaan. Infeldin pelättiin voivan sekaantua ydinaseen kehittämiseen, vaikka hänen alaansa oli suhteellisuusteoria, ei ydinfysiikka. Infeldiltä ja hänen lapsiltaan vietiin Kanadan kansalaisuus.


title: Leopold Infeld

text: Puolassa Infeldistä tuli yliopiston teoreettisen fysiikan laitoksen esimies ja akateemikko.


title: Leopold Infeld

text: Infeldin kuoleman jälkeen Toronton yliopisto teki hänestä takautuvasti emeritusprofessorin ja pyysi anteeksi.


title: Rengasmatka eli peräkylän pikajuna

text: Rengasmatka eli peräkylän pikajuna on Ilmari Unhon ohjaama komediaelokuva vuodelta 1952.


title: Rengasmatka eli peräkylän pikajuna

text: Elokuva pohjautuu Ylioppilaskunnan laulajien speksiin "Rengasmatka 3 eli Peräkylän pikajuna", joka oli tehty kuoron amerikankiertueen rahoittamiseksi ja jota oli esitetty kolmisenkymmentä kertaa eri paikoissa Helsingissä. Elokuvan menestys oli heikohko, sillä katsojamäärät jäivät selvästi alle keskitason.


title: Rengasmatka eli peräkylän pikajuna

text: Elokuvassa liikutaan 1950-luvulla silloisten asenteiden ja huumorin keskellä. Tarinana on speksissä esiintyvän Riston ja hänen tyttöystävänsä rakkaustarina.


title: Rengasmatka eli peräkylän pikajuna

text: Aikalaisarviot olivat melko varauksellisia, eikä niitä ollut monta. Aarno Karhilo (Ylioppilaslehti) ei nähnyt elokuvassa erityistä kiitettävää kuin joissakin joukkokohtauksissa, mutta "ohjaajalla ei ole tähän enemmän kuin paljon muuhunkaan osuutta".


title: Rengasmatka eli peräkylän pikajuna

text: Myöhemmässä kritiikissä elokuvaa pidetään vaatimattomana mutta sille annetaan kuitenkin kuriositeettiarvo. Toisen arvion mukaan tulos on "melko puuduttava seitsenkymmenminuuttinen" ja kolmannen: "pikaisesti kyhätty elokuvantapainen".


title: Sanoma Digital Finland

text: Sanoma Digital Finland on Sanoma-konsernin liiketoimintayksikkö. Siihen kuuluu useita verkkopalveluita, kuten Oikotie.fi, Huuto.net, Keltainenporssi.fi, Hintaseuranta.fi, Rakentaja.fi, Puutarha.fi, Omataloyhtiö.fi ja Sahkovertailu.fi. Oikotie.fi-kokonaisuuteen kuuluvat Oikotie Asunnot ja Oikotie Työpaikat. Sanoma Digital Finland toimii myös Virossa Auto24.ee ja Kuldnebors.ee -verkkopalveluilla.


title: Sanoma Digital Finland

text: Sanoma Digital Finland on osa Sanoma-konsernin Sanoma Media Finland –liiketoimintaryhmää, johon kuuluvat mm. Helsingin Sanomat ja Ilta-Sanomat.


title: HMCS Corner Brook (SSK 878)

text: HMCS Corner Brook on Kanadan laivaston Victoria-luokan sukellusvene, joka palveli aiemmin Britannian kuninkaallisessa laivastossa Upholder-luokan aluksena "HMS Ursula"


title: HMCS Corner Brook (SSK 878)

text: Alus tilattiin Cammell Lairdilta Birkenheadistä. Sen köli laskettiin helmikuussa 1987 ja alus laskettiin vesille 22. helmikuuta 1991. Alus valmistui 8. toukokuuta 1992.


title: HMCS Corner Brook (SSK 878)

text: Kylmän sodan päätyttyä ja sukellusveneohjelman peruuttamisen jälkeen alus poistettiin palveluksesta 1994. Kuninkaallisen laivaston päätettyä luopua dieselkäyttöisistä sukellusveneistä Upholder-luokan aluksia tarjottiin 1993 Kanadalle, joka hyväksyi tarjouksen viisi vuotta myöhemmin 1998. Kanada maksoi neljästä aluksesta 427 miljoona Yhdysvaltain dollaria sekä 98 miljoona dollaria niiden modernisoinnista sekä Kanadan vaatimuksesta tehtävistä muutoksista. Alukset siirrettiin Kanadan hallintaan lainasopimuksella siten, että se voi lunastaa alukset kahdeksan vuotta hankinnasta yhdellä punnalla kunkin.


title: HMCS Corner Brook (SSK 878)

text: Aluksella todettiin vuoden 2006 huollon yhteydessä kohonneita lyijypitoisuuksia. Sen uskottiin johtuvan painolastina käytetyistä lyijyharkoista.


title: HMCS Corner Brook (SSK 878)

text: Alus osallistui toukokuussa 2007 Naton Itämerellä järjestettyyn Noble Mariner -harjoitukseen, jonka aikana alus pääsi huomaamatta ampumaetäisyydelle "HMS Illustriousista". Alus palasi Kanadaan, jossa se osallistui elokuussa operaatio Nanookiin eli Iqaluitissa, Baffininsaarella sekä Hudsoninlahdella järjestettyyn sotaharjoitukseen. Lokakuusta 2006 alkanen ja tammikuussa 2008 päättyneenä ajanjaksona alus oli ainoastaan 81 vuorokautta operatiivisessa palveluksessa.


title: HMCS Corner Brook (SSK 878)

text: Helmikuussa 2008 alus lähti Halifaxista kolmeksi kuukaudeksi Karibianmerelle, jossa se palveli osan aikaa Yhdysvaltain laivaston mukana liitettynä Joint Interagency Task Force Southiin. Osaston tehtävänä on estää huumeiden ja ihmisten salakuljetus sekä merirosvous Karibianmerellä. Alus palasi Halifaxiin toukokuussa.


title: HMCS Corner Brook (SSK 878)

text: Tammikuussa 2009 alus oli maalialuksena sukellusveneentorjuntaharjoituksessa, jossa sen paikallistamista yrittivät "HMCS Halifax" ja "HMCS Montreal". Tämän jälkeen alus osallistui helmi-maaliskuun vaihteessä neliviikkoiseen monikansalliseen sotaharjoitukseen Pohjois-Atlantilla, jonka päätyttyä se osallistui UNITAS-harjoitukseen Floridan rannikolla huhtikuun lopulla ja toukokuun alussa. Elokuussa alus osallistui operaatio Nanook 2009 -harjoitukseen.


title: HMCS Corner Brook (SSK 878)

text: Kesäkuussa 2011 alus ajoi karille Vancouver-saaren edustalla, jolloin kaksi miehistönjäsentä loukkaantui lievästi. Alus siirrettiin valmistautumaan modernisoitiin ja telakalle siirtoon. Helmikuussa 2012 julkistettiin telakalla olevasta sukellusveneestä valokuvia, joista voi havaita karilleajon aiheuttamat vauriot. Kanadan lehdistössä esitettiin myös epäilyjä painerungon vahingoittumisesta korjauskelvottomaksi.


title: Suuronen

text: Suuronen on suomalainen sukunimi, joka on muun muassa seuraavilla henkilöillä:


title: Alina Devecerski

text: Alina Natalie Devecerski (s. 27. maaliskuuta 1983 Ruotsi) on ruotsalainen laulaja, lauluntekijä, tanssija ja koreografi. Devecerskin läpimurto tapahtui keväällä 2012 kappaleella "Flytta på dej", joka nousi singlelistojen kärkeen Ruotsissa, Norjassa ja Tanskassa. Hänen debyyttialbuminsa "Maraton" julkaistiin 19. marraskuuta 2012. Hän on kotoisin Ruotsin pienimmästä kunnasta Sundbybergistä, joka sijaitsee Tukholman läänissä. Devecerski työskentelee Hallonbergenin kulttuurikeskuksessa Sundbybergissä.


title: Alina Devecerski

text: Alina Devecerski on kasvanut Sundbybergissä, Tukholman läänissä. Hänellä on serbialaiset ja suomalaiset sukujuuret. Ennen soolouraansa Devecerski oli 19-vuotiaana mukana tyttöbändissä. Lisäksi hän on ollut taustalaulajana ja tehnyt lauluja myös muille artisteille. Devecerskin suosikkeja ovat Nirvana, Familjen, Kent ja M.I.A.


title: Alina Devecerski

text: Devecerskin läpimurto sooloartistina tapahtui keväällä 2012 elektropopkappaleella "Flytta på dej", joka julkaistiin digitaalisesti 20. huhtikuuta. Kappale oli Ruotsin singlelistan, Sverigetopplistanin, kärjessä kaksi viikkoa ja se sijoittui Digilistanin ja Spotifyn listojen kolmen kärkeen. Devecerskin mukaan kappale kertoo siitä, kuinka hän yrittää päästä eroon omasta sisäisestä negatiivisesta äänestään, joka pyrkii lannistamaan häntä ja pidättelemään häntä erilaisin tavoin. Pian singlen ilmestymisen jälkeen Devecerski tilattiin monille Ruotsin suurille musiikkifestivaaleille, joista mainittakoon Hultsfredsfestivalen, Peace & Love, Emmabodafestivalen ja Storsjöyran. Toinen single "Ikväll skiter jag i allt" julkaistiin 6. kesäkuuta 2012. "Ikväll skiter jag i allt" –singlen listamenestys oli jokseenkin vaatimaton, sillä paras sijoitus oli 48. Digilistanilla. Devecerskin 12 show’n Pohjoismaiden kiertue alkoi Kööpenhaminasta lokakuussa 2012.


title: Alina Devecerski

text: Kiertueen aikana Aftonbladetilla oli 13. marraskuuta "Jag svär" -kappaleen musiikkivideon ensi-ilta. "Jag svär" oli alun perin "Flytta på dej"-kappaleen B-puoli. Videon ohjasi Marcus Storm. Debyyttialbumi "Maraton" julkaistiin 19. marraskuuta. Albumin nimi "Maraton" kuvastaa Devecerskin pitkää matkaa, jonka lopussa hänen ensimmäinen albuminsa ilmestyi. Devecerski kirjoittaa musiikkinsa pääosin yhdessä Christoffer Wikbergin kanssa, mutta kaksi albumin kappaleista on syntynyt yhteistyössä Kentin Joakim Bergin kanssa. "Maraton" nousi ensimmäisellä ilmestymisviikollaan Ruotsissa sijalle 47. Albumi sai positiivista palautetta ruotsalaiselta musiikkilehdistöltä, etenkin Devecerskin suora rehvakkuus sai kiitosta.


title: Alina Devecerski

text: Albumin kolmanneksi singleksi valikoitui "De e dark nu", joka julkaistiin 14. tammikuuta 2013. ”De e dark nu” meni suoraan Sveriges Radio P3:n A-listalle ja Fredrik Virtanen valitsi sen viikon kappaleeksi Aftonbladetissa.


title: Alina Devecerski

text: Marraskuussa 2012 Devecerski valittiin suurlähettilääksi Alwaysin ja Unescon kampanjaan ”Sisters for Education”, jonka tavoitteena on antaa peruskoulutusta Senegalin tytöille. Devecerski on kommentoinut olevansa erittäin iloinen saadessaan olla osa kampanjaa. ”Sisters for Education” antaa hänelle mahdollisuuden auttaa lisäämään tietoa tärkeästä asiasta. Hänen mukaansa olisi muistettava, että me kaikki olemme samanlaisia, huolimatta siitä missä asumme tai minne synnymme. Kaikilla on samat tunteet ja unelmat. Nykytilanteessa kaikilla tytöillä ja naisilla ei ole samoja mahdollisuuksia vaikuttaa omaan tulevaisuuteensa. "Sen täytyy muuttua nyt."


title: Oikotie.fi

text: Oikotie.fi on suomalainen palvelu, joka kuuluu Sanoma Media Finland -liiketoimintaryhmään ja näin ollen on osa Sanoma-konsernia. Sivuston palvelukokonaisuuteen kuuluu Oikotie Asunnot, Oikotie Työpaikat, Autotie.fi ja huuto.net. Sivustolla vierailee viikoittain yli 700 000 kävijää.


title: Oikotie.fi

text: Autotie.fi on autopalvelu, jossa on uutisia ja käytännön työkaluja autoiluun liittyen. Oikotie.fi Työpaikat on puolestaan työnhakupalvelu, josta löytyy työpaikkoja kaikilta toimialoilta. Oikotie.fi Asunnot on asumisen portaali, jossa on asuntokauppailmoituksien lisäksi asumiseen liittyviä lisäsisältöjä.


title: HMCS Victoria (SSK 876)

text: HMCS Victoria on Kanadan laivaston Victoria-luokan sukellusvene, joka palveli aiemmin Britannian kuninkaallisessa laivastossa Upholder-luokan aluksena "HMS Unseen"


title: HMCS Victoria (SSK 876)

text: Alus tilattiin Cammell Lairdilta Birkenheadistä. Sen köli laskettiin 12. elokuuta 1987 ja alus laskettiin vesille 14. marraskuuta 1989. Alus valmistui 20. heinäkuuta 1991.


title: HMCS Victoria (SSK 876)

text: Kylmän sodan päätyttyä ja sukellusveneohjelman peruuttamisen jälkeen alus poistettiin palveluksesta 1994. Kuninkaallisen laivaston päätettyä luopua dieselkäyttöisistä sukellusveneistä Upholder-luokan aluksia tarjottiin 1993 Kanadalle, joka hyväksyi tarjouksen viisi vuotta myöhemmin 1998. Kanada maksoi neljästä aluksesta 427 miljoona Yhdysvaltain dollaria sekä 98 miljoona dollaria niiden modernisoinnista sekä Kanadan vaatimuksesta tehtävistä muutoksista. Alukset siirrettiin Kanadan hallintaan lainasopimuksella siten, että se voi lunastaa alukset kahdeksan vuotta hankinnasta yhdellä punnalla kunkin.


title: HMCS Victoria (SSK 876)

text: Halifaxiin saavuttuaan alus siirrettiin telakalle modernisoitavaksi. Työn oli suunniteltu kestävän kuusi kuukautta, mutta se valmistui vasta 2003. Alus siirrettiin Esquimaltiin Brittiläiseen Kolumbiaan ollen tukikohdan ensimmäinen kanadalainen sukellusvene sitten vuoden 1974. Alus oli vuodet 2004 ja 2005 vuoroin telakalle ja palveluksessa, kun toteutettiin kaksi vuotista korjausohjelmaa.


title: HMCS Victoria (SSK 876)

text: Vuodesta 2000 aina vuoteen 2010 alus oli operatiivisessa palveluksessa ainoastaan 115 päivää. Alus aloitti 5. joulukuuta 2011 koeajot ja miehistönkoulutuksen. Se saapui 13. joulukuuta Bangorin laivastotukikohtaan Washingtonissa, jossa alus siirrettiin antimagnetisointiin. Alus palasi 16. joulukuuta Esquimaltiin.


title: HMCS Victoria (SSK 876)

text: Alus laukaisu 16. maaliskuuta 2012 ensimmäisen kerran harjoitustorpedon ja 17. heinäkuuta RIMPAC 2012 -harjotuksessa ensimmäisen Mark 48 -torpedon, joka upotti "USNS Concordin". Alus todettiin täysin operaatiokelpoiseksi 2012.


title: HMCS Windsor (SSK 877)

text: HMCS Windsor (viirinumero SSK 877) on Kanadan laivaston Victoria-luokan sukellusvene, joka palveli aiemmin Britannian kuninkaallisessa laivastossa Upholder-luokan aluksena "HMS Unicorn"


title: HMCS Windsor (SSK 877)

text: Alus tilattiin Cammell Lairdilta Birkenheadistä. Sen köli laskettiin 13. maaliskuuta 1990 ja alus laskettiin vesille 16. huhtikuuta 1992. Alus valmistui 25. kesäkuuta 1993.


title: HMCS Windsor (SSK 877)


title: HMCS Windsor (SSK 877)

text: Kanada vastaantotti aluksen 6. elokuuta 2001 ja se liitettiin laivastoon muutostöiden jälkeen 4. lokakuuta 2003. Aluksella pidettiin 27.-30. syyskuuta 2004 lehdistötilaisuus, jolla dokumentoitiin sukellusvenemiehistön elämää aluksella. Huhtikuussa 2006 alus osallistui Joint Express -harjoitukseen.


title: HMCS Windsor (SSK 877)

text: Vuonna 2007 alus siirrettiin Halifaxissa telakalle, jossa aloitettiin kaksi vuotiseksi suunniteltu modernisointi. Töiden aikana alukselta löytyi ruostetta, mikä rajoitti maksimisukellussyvyyttä. Alus laskettiin vesille 11. huhtikuuta 2012 oltuaan viisi vuotta kuivatelakalla ja se aloitti huhtikuun lopulla kuukausia kestävät koeajot.


title: Lehel térin metroasema

text: Lehel tér on Budapestin metron linjan 3 asema Pestin puolella Unkarin pääkaupungissa Budapestissa. Asema on maanalainen ja se on avattu vuonna 1981. Se tunnettiin vuoten 1990 asti nimellä Élmunkás tér.


title: Dózsa György útin metroasema

text: Dózsa György út on Budapestin metron linjan 3 asema Pestin puolella Unkarin pääkaupungissa Budapestissa. Asema on maanalainen ja se on avattu vuonna 1984.


title: Árpád hídin metroasema

text: Árpád híd on Budapestin metron linjan 3 asema Pestin puolella Unkarin pääkaupungissa Budapestissa. Asema on maanalainen ja se on avattu vuonna 1984.


title: Árpád hídin metroasema

text: Árpád hídin asema sijaitsee Árpádin sillan itäpäässä. Se on molemmilta puolin Tonavaa tulevan liikenteen vilkas vaihtoasema ja useiden pohjoisiin lähiöihin kulkevien bussilinjojen päätepysäkki.


title: Huge L(P)

text: Huge L(P) on rap-artisti Huge L:n 7. syyskuuta 2012 Monsp Recordsin kautta julkaistu albumi. Se julkaistiin vain vinyyliformaatissa rajoitettuna 300 kappaleen painoksena.


title: Huge L(P)

text: Albumin kolme ensimmäistä kappaletta ilmestyivät Huge L:n aikaisemmalla "Yo yo" -albumilla, ja niissä on pieniä muutoksia alkuperäiseen nähden. Kappale "Kristian Stalker (uudelleen kyttäys)" on myös samaiselta albumilta, mutta eri taustalla. Kappaleen "Joo joo" tausta on myös vaihdettu, ja alkuperäinen versio ilmestyi jo "Rapinkulta" -albumilla nimellä "Joo joo." Kappaleesta on myös julkaistu musiikkivideo. Kappaleet "Ross Kemp", "Radio Yo" ja "Finglish" ovat täysin uusia, joista viimeiselle on tehty musiikkivideo.


title: Huge L(P)

text: Albumi debytoi Suomen virallisen listan sijalla 29.


title: Anonymus Iamblichi

text: Anonymus Iamblichi on nimitys, jota käytetään Iamblikhoksen teoksen "Protreptikos" osana säilyneestä sofistisesta kirjoituksesta. Se ei kuitenkaan ole todellisuudessa Iamblikhoksen kirjoittama.


title: Anonymus Iamblichi

text: Kyseistä tekstiä, joka muodostaa noin kymmenen sivua Iamblikhoksen teoksesta, pidettiin pitkään tämän kirjoittamana muun teoksen ohella. Vuonna 1889 Friedrich Blass osoitti, että teksti olikin todellisuudessa peräisin jostakin 400- tai 300-luvulta eaa. peräisin olevasta, muutoin tuntemattoman sofistin teoksesta. Teksti on kirjoitettu ehkä jopa 700 vuotta ennen Iamblikhosta. Tekstiä ei kuitenkaan ole onnistuttu liittämään kehenkään tuolloin vaikuttaneeseen sofistiin. Blass itse laittoi teoksen Antifonin nimiin, mutta muut tutkijat eivät ole hyväksyneet tätä näkemystä. Nykyisin kirjoittajaksi on arveltu muun muassa jotakuta Protagoraan seuraajaa tai jopa Protagorasta itseään.


title: Anonymus Iamblichi

text: "Anonymus Iamblichi" on eräänlainen käsikirja hyvälle elämälle. Sen mukaan oleellista elämässä menestymiselle on hyveen ("aretē") saavuttaminen. Tämä vaatii ihmiseltä sekä luontaisia ominaisuuksia että harjoitusta. Hyve toimii yhdessä lain ja oikeuden kanssa ja hyödyttää näin kaikkia takaamalla hyvän hallinnon ja estämällä tyrannian. Näin teos ei hyväksy sitä monien sofistien kannattamaa näkemystä, että luonto ja laki olisivat täysin ristiriidassa toistensa kanssa.


title: Anonymus Iamblichi

text: Hermann Alexander Dielsin kokoelmassa "Die Fragmente der Vorsokratiker" "Anonymus Iamblichi" on luettu osaksi vanhemman sofistiikan teoksia (osa II, C 89).


title: Forgách utcan metroasema

text: Forgách utca on Budapestin metron linjan 3 asema Pestin puolella Unkarin pääkaupungissa Budapestissa. Asema on maanalainen ja se on avattu vuonna 1990.


title: Suurjännitetekniikka

text: Suurjännitetekniikka on Martti Aron, Jarmo Elovaaran, Matti Karttusen kirjoittama kirja suurjännitetekniikasta. Kirjan luvut käsittelevät mm. sähköeristeitä, testaus- ja mittaustekniikkaa.


title: Andrzej Panufnik

text: Andrzej Panufnik (24. syyskuuta 1914 Varsova - 27. lokakuuta 1991 Twickenham, Englanti) oli puolalaissyntyinen säveltäjä. Häntä pidetään yhtenä merkittävimmistä 1900-luvun lopun sinfonikoista.


title: Andrzej Panufnik

text: Panufnik aloitti säveltämisen yhdeksänvuotiaana ja opiskeli sävellystä Varsovan konservatoriossa, josta valmistui vuonna 1936. Valmistumisen jälkeen hän opiskeli orkesterinjohtoa Felix Weingartnerin johdolla Wienin musiikkiakatemiassa, sekä Lontoossa ja Pariisissa. Sota-ajan hän eli Varsovassa, jossa muun muassa konsertoi pianistina ystävänsä Witold Lutosławskin kanssa. Hän konsertoi myös laittomasti uhmaten Saksan miehitysvaltaa. Varsovan kansannousun yhteydessä tapahtuneessa tulipalossa 1944 tuhoutuivat Panufnikin kaikki siihen mennessä syntyneet sävellykset, joista ainoastaan kolme on sittemmin rekonstruoitu.


title: Andrzej Panufnik

text: Sodan jälkeen hän voitti useita kansainvälisiä sävellyskilpailuja ja sai kansallisia tunnustuspalkintoja Puolan valtiolta. Vuonna 1953 Panufnik matkusti Lontooseen, jonne jäi välttääkseen luovaa työtä rajoittavat, Puolan kommunistisen hallinnon asettamat sosialistisen realismin vaatimukset. Hän toimi Birminghamin kaupungin sinfoniaorkesterin johtajana 1957 - 1959, jonka jälkeen keskittyi kokonaan säveltämiseen.


title: Andrzej Panufnik

text: Elämä Englannissa ei ollut hänelle helppoa. Hänen sävellystyylinsä ei ollut muodin mukainen, ja hän pysytteli pois julkisuudesta. Tästä seurasi taloudellisia hankaluuksia, mutta myös tilaa suurelle taiteelliselle vapaudelle. Vuonna 1963 hän voitti Monacon sävellyskilpailun teoksellaan "Sinfonia Sacra". Samana vuonna hän avioitui valokuvaaja Camilla Jesselin kanssa. Panufnikin tunnettuus brittiläisessä musiikkielämässä lisääntyi vähän kerrallaan, ja 1970-luvulla liki kaikki eturivin brittiläiset orkesterit esittivät hänen töitään, muun muassa arvostetulla Proms-festivaalilla. Puolassa hän ja hänen sävellyksensä olivat 1970-luvun lopulle asti mustalla listalla.


title: Andrzej Panufnik

text: 1960-luvulta elämänsä loppuun asti Panufnik eli Twickenhamissa Thamesin rannalla vaimonsa kanssa. Hän vältteli julkisuutta ja keskittyi säveltämiseen.


title: RT-kortisto

text: RT-kortisto on suomalaisen Rakennustieto Oy:n julkaisema kortistomuotoinen tietokokoelma, joka sisältää tietoa ja ohjeita mm. rakenteista, tilasunnittelusta, rakennusalan sopimuksista ja tehtävänjaosta. Myös rakennusalan säädökset ja vertaileva tieto erilaisista rakennusalan tuotteista julkaistaan kortistossa. Kortisto on saatavissa RT Net -nettipalveluna. Sitä julkaistaan myös CD- ja paperimuodossa.


title: RT-kortisto

text: Ensimmäiset RT-kortit laati Alvar Aallon aloitteesta 1942 perustettu Suomen Arkkitehtiliiton jälleenrakennustoimisto (vuodesta 1947 nimellä Asemakaava- ja Standardisoimislaitos, nykyisin Rakennustieto) yhteistyössä eri järjestöjen ja alan asiantuntijoiden kanssa sekä Rakennusstandarditoimikunnan valvonnassa. Rakennuksen eri osien ohjeistuksesta RT-kortisto laajeni 1945 myös keittiökalusteiden standardointiin.


title: First Affair

text:
First Affair on vuonna 1983 valmistunut yhdysvaltalainen romanttinen draamaelokuva.
Jane Simon (Loretta Swit) menee opettamaan kouluun, jossa hän saa oppilaakseen Toby Kingin (Melissa Sue Anderson). Toby tutustuu Janen mieheen, Greg Simoniin (Joel Higgins) ja he rakastuvat.


title: Aki Nummela

text: Aki Olavi Nummela (s. 30. toukokuuta 1985) on suomalainen kestävyysjuoksija, joka edustaa Helsingin Kisa-Veikkoja. Häntä valmentaa Anneli Nummela.


title: Aki Nummela

text: Ulkoratojen SM-kilpailuissa Nummela on saavuttanut kultaa maratonilla 2016, hopeaa maratonilla 2012 ja 2018, 3 000 metrin estejuoksussa 2013, 2014, 2016 ja 5 000 metrillä 2016 sekä pronssia puolimaratonilla 2012 ja 3 000 metrin estejuoksussa 2012. Sisäratojen SM-kilpailuista hänellä on hopeaa 3 000 metriltä 2012 sekä pronssia 1 500 metriltä 2012 ja 3 000 metriltä 2013 ja 2016.


title: Aki Nummela

text: Viestijuoksun Suomen-mestaruuskilpailuista hänellä on yksi pronssi 4 × 400 metrin viestissä, neljä kultaa, kolme hopeaa ja yksi pronssi 4 × 800 metrin viestissä ja kuusi kultaa ja kaksi hopeaa 4 × 1 500 metrin viestissä. Maastojuoksun lyhyen matkan SM-joukkuekilpailusta hänellä on kaksi hopeaa.


title: Henri Manninen

text: Henri Jarkko Manninen (s. 3. tammikuuta 1985) on suomalainen kestävyysjuoksija, joka edustaa Jyväskylän Kenttäurheilijoita. Häntä valmentaa Tuomo Lehtinen.


title: Henri Manninen

text: Manninen on saavuttanut Kalevan kisoista 10 000 metrin juoksussa hopeaa vuonna 2015 ja pronssia vuosina 2008, 2012 ja 2018. 5 000 metrillä hän on saanut pronssia vuonna 2010. Hänellä on pronssia myös 3 000 metriltä sisäratojen Suomen-mestaruuskilpailuista 2010. Lisäksi Mannisella on SM-mitaleita viestijuoksusta, maastojuoksusta ja puolimaratonilta. Hänellä on myös maaotteluedustuksia.


title: Henri Manninen

text: Syyskuussa 2014 Manninen alitti Pekingin MM-kisojen maratonin kisarajan Berliinin maratonilla. Hän juoksi ennätyksensä 2.16.43. Hän oli Pekingissä 35:s ajalla 2.30.22.


title: Daniel Sjölind

text: Daniel Sjölind (s. 3. maaliskuuta 1985 Kruunupyy) on suomalainen yleisurheilija. Hän saavutti Kalevan kisoissa 2012 pronssia kolmiloikassa. Hän on saavuttanut myös pronssia sisäratojen Suomen-mestaruuskilpailussa 2007 ja 2014. Häntä valmentaa Krister Lönnqvist ja hän edustaa IF Åsarna -seuraa. Hänen ennätyksensä kolmiloikassa on 15,49. Hänellä on Ruotsi–Suomi-maaotteluedustus vuodelta 2007.


title: Linnan omena

text: Linnan omena on tarhaomenapuun lajike, jonka hedelmät kypsyvät syksyllä tai talvella.


title: Linnan omena

text: Lajike on lähtöisin Linnan puutarhasta Lohjan Vappulasta ja se tunnetaan myös nimellä ’Linnan Punainen’. Hedelmät ovat melko suuria, muodoltaan pyöreitä. Hedelmien pohjaväri on vihertävä, kypsänä hedelmät saattavat saada kauttaaltaan ruskeanpunaisen peitevärin, mutta useimmiten väri jää vihertäväksi. Sen sijaan kypsän hedelmän johtojänteet ja jossain määrin myös malto saattavat saada punaisen värivivahteen. Hedelmät kypsyvät lokakuussa ja säilyvät jouluun saakka. Lajike on terve, ruvenkestävä ja soveltuu siksi luomuviljelyyn.


title: Duke Keats

text: Gordon Blanchard "Duke, Iron Duke" Keats (21. maaliskuuta 1895 – 16. tammikuuta 1972) oli kanadalainen ammattimainen jääkiekkoilija. Keskushyökkääjänä pelannut Keats edusti Toronto Blueshirtsia National Hockey Associationissa (NHA), Edmonton Eskimos -seuraa Western Canada Hockey Leaguessa (WCHL) sekä National Hockey League (NHL)-joukkueita Boston Bruins, Detroit Cougars ja Chicago Black Hawks. Duke Keats muistetaan erityisesti siitä, että hän WCHL:ssa pääsi jokaisena sarjan viitenä kautena ykköstähdistöön. Hän myös saavutti kerran sarjan mestaruuden ja pelasi kerran (1923) Stanley Cupin finaalissa Eskimosin mukana.


title: Duke Keats

text: Pelaajauran jälkeen hän toimi valmentajana.


title: Nils Kronqvist

text: Nils Axel Kronqvist (s. 16. maaliskuuta 1917 Vaasa) on suomalainen entinen pikajuoksija. Kronqvistillä on ennätykselliset viisi 100 metrin juoksun Suomen mestaruutta. Miesjuoksijoista vain Antti Rajamäki on päässyt samaan. Kronqvist juoksi mestaruudet sotavuosina 1939–1941, 1943 ja 1945. Hän voitti myös 200 metrillä kolme Suomen mestaruutta (1942, 1945 ja 1946). Mestaruuksien lisäksi Kronqvist otti 100 metrillä pronssia vuonna 1946 ja 200 metrillä hopeaa vuosina 1939–1940. Pikamatkojen ennätyksensä Kronqvist juoksi vuonna 1940 (100 m: 10,8 ja 200 m: 22,1).


title: Nils Kronqvist

text: Seuratasolla Kronqvist edusti IK Hellasta.


title: Arubankoira

text: Arubankoira eli "cunucu" on arubalainen paaria-tyyppinen koirarotu. Se on maailman mittakaavalla melko tuntematon, mutta muutama yksilö on viety Yhdysvaltoihin.


title: Arubankoira

text: Arubankoira on keskikokoinen, atleettinen alkukantainen koira, jonka häntä kaartuu selän ylle. Sen runko on keskipitkä, korvat pystyt ja karvapeite sileä. Väritys on yleensä valkoinen ruskein tai muunvärisin merkein. Säkäkorkeus on 40-50 cm ja paino 20-24 kg. Vaikka eri sukupuolille ei ole määritelty omia mittoja, nartut ovat yleensä pienempiä kuin urokset.


title: Arubankoira

text: Rotu on työssään peloton ja omistajalleen uskollinen. Se on erittäin nopea ja ketterä, ja sillä on uskomaton ponnistusvoima. Se sopeutuu mitä erilaisimpiin sääolosuhteisiin ja siitä saa myös hyvän seurakoiran.


title: Arubankoira

text: Arubankoira polveutuu portugalilaisten orjakauppiaiden saarelle 16. vuosisadalla mukanaan tuomasta "iberianpodencosta". Ei ole varmaa tarkoitettiinko sillä mahdollisesti portugalinpodengoa tai jotain nykyisistä espanjalaisista podencoista vai oliko kyse erillisestä, nykyisin jo sukupuuttoon kuolleesta rodusta. Joka tapauksessa arubankoira muistuttaa hieman enemmän portugalinpodengoa kuin sirompia espanjalaisia podencoja.


title: Arubankoira

text: Paikalliset arawak-intiaanit kiinnostuivat portugalilaisten koirista ja alkoivat kasvattaa niitä iguanan ja muun pienriistan metsästykseen. Parantaakseen populaation ominaisuuksia he risteyttivät iberianpodencoja Aruban alkuperäisten puolivillien koirien kanssa. Heidän jalostustyönsä seurauksena syntyi nykyinen rotu, joka on hyvin harvinainen kotisaarensa ulkopuolella.


title: Thomas Barrineau

text: Thomas Jan ”Tommy” Barrineau (s. 28. elokuuta 1988 Athens, Georgia, Yhdysvallat) on suomalainen kymmenottelija. Hän edustaa Suomessa HIFK:ta ja häntä valmentaa Shawn Wilbourn.


title: Thomas Barrineau

text: Kalevan kisoista Barrineaulla on kymmenottelusta kultaa vuodelta 2014, hopeaa 2017 ja pronssia 2012 ja 2016. Sisäradoilta hänellä on seitsenottelun SM-kulta vuodelta 2015. Viestijuoksun Suomen-mestaruuskilpailuista Barrineaulla on 4 × 400 metrin viestijuoksussa hopeaa vuodelta 2016 ja pronssia vuosilta 2012 ja 2017. Hänellä on myös maaotteluedustuksia.


title: Thomas Barrineau

text: Barrineaun ennätys kymmenottelussa on 7762 pistettä huhtikuussa 2015 Yhdysvaltojen Georgiassa käydyistä kisoista. Samoissa kisoissa hän paransi myös 110 metrin aitojen, keihäänheiton ja kuulantyönnön ennätystään.


title: Thomas Barrineau

text: Barrineaun äiti on suomalainen. Hänen isänsä on yhdysvaltalainen Jim Barrineau, joka kilpaili korkeushypyssä Montrealin olympialaisissa 1976.


title: Thomas Barrineau

text: Lähde


title: Esko Inkala

text: Esko Antero Inkala (s. 13. maaliskuuta 1926 Jyväskylä) on suomalainen entinen pikajuoksija. Inkala voitti kolme 100 metrin juoksun Suomen mestaruutta vuosina 1949–1951. 200 metrillä hän otti mestaruudet vuonna 1950 ja 1953. Mestaruuksien lisäksi Inkala oli hopealla 100 metrillä vuonna 1953 ja 200 metrillä vuosina 1948, 1949 ja 1951. Inkalan ennätys 100 metrillä 11,0 syntyi vuonna 1950 (myötätuuleen 10,7 vuonna 1953) ja 200 metrillä 22,1 vuonna 1953.


title: Esko Inkala

text: Inkala oli maajoukkueessa kahdesti parantamassa 4 × 100 metrin viestijuoksun Suomen ennätystä: vuonna 1950 Turussa syntyi aika 41,9, joka parani seuraavana vuonna Helsingissä aikaan 41,7. Seuratasolla Inkala edusti Oulun NMKY:n Urheilijoita. Ammatiltaan Inkala oli poliisi.


title: Sanna Erkinheimo

text: Sanna Kaarina Erkinheimo (o.s. Aaltonen, s. 23. helmikuuta 1981 Eurajoki) on suomalainen pikajuoksija, joka voitti Kalevan kisoissa Vaasassa 2013 400 metrin Suomen mestaruuden ajalla 54,45. Hän sai samalla matkalla SM-hopeaa vuosina 2008, 2012 ja 2014 sekä pronssia vuosina 2006, 2009 ja 2010. 200 metrin juoksussa hän saavutti SM-pronssia 2006. Viestijuoksun SM-kilpailuista hänellä on 4×100 metrin viestissä kaksi kultaa ja kolme hopeaa sekä 4×400 metrin viestissä yksi kulta ja yksi hopea. Sisäratojen SM-kilpailuissa hän saavutti pronssia sekä 200 metrin että 400 metrin juoksussa vuonna 2009, hopeaa viestijuoksussa (4×300 m) 2015 sekä hopeaa 400 metrillä ja viestissä 2016.


title: Sanna Erkinheimo

text: Erkinheimoa valmentaa Jaakko Erkinheimo ja hän edustaa Lahden Ahkeraa. Vuoteen 2008 saakka hän edusti Eurajoen Veikkoja, vuosina 2009–2011 Lahden Ahkeraa ja vuosina 2012–2017 Helsingfors IFK:ta. Hänellä on maaotteluedustuksia.


title: Euro Hockey Tour 2012–2013

text: Euro Hockey Tourin kausi 2012–2013 oli sarjan 17. kausi. Siinä pelasivat Suomen, Venäjän, Ruotsin ja Tšekin miesten jääkiekkomaajoukkueet.


title: Aarni Nyström

text: Aarni Johannes Nyström (myöh. Norha, 28. huhtikuuta 1887 – 24. helmikuuta 1946) oli suomalainen pikajuoksija. Hän voitti 100 metrin juoksun Suomen mestaruuden vuosina 1912 ajalla 11,2 ja 1913, jolloin voittoaika oli 11,8. Nyström voitti myös 200 metrin Suomen mestaruuden vuonna 1916 ajalla 23,6. Lisäksi hän oli kolmas 200 metrillä vuonna 1912 ja voitti pituushypystä, keihäänheitosta, 190 metrin juoksusta, kiekonheitosta ja painista koostuneen viisiottelun vuonna 1913.


title: Luettelo maailman suurimmista lentoasemista matkustajamäärän mukaan

text:
Maailman vilkkain lentoasema matkustajamäärän mukaan on mitattu matkustajien kokonaismäärällä (tiedot Airports Council Internationalilta (ACI)). Atlantan kansainvälinen lentoasema Hartsfield-Jackson Atlantassa Yhdysvalloissa on ollut maailman vilkkain lentoasema vuodesta 2000.
ACI:n lopulliset koko vuoden tilastot ovat seuraavat
ACI:n lopulliset koko vuoden tilastot ovat seuraavat


text:
ACI:n lopulliset koko vuoden tilastot ovat seuraavat
ACI:n lopulliset koko vuoden tilastot ovat seuraavat.
ACI:n lopulliset koko vuoden tilastot ovat seuraavat.
ACI:n koko vuoden tilasto on seuraava.
ACI:n lopulliset koko vuoden tilastot ovat seuraavat.


text: ACI:n koko vuoden tilastot ovat seuraavat.


text:
ACI:n lopulliset koko vuoden tilastot ovat seuraavat
ACI:n lopulliset koko vuoden tilastot ovat seuraavat.


text:
ACI:n lopulliset koko vuoden tilastot ovat seuraavat.
ACI:n lopulliset koko vuoden tilastot ovat seuraavat.
ACI:n lopulliset koko vuoden tilastot ovat seuraavat.
ACI:n lopulliset koko vuoden tilastot ovat seuraavat
ACI:n lopulliset koko vuoden tilastot ovat seuraavat
ACI:n lopulliset koko vuoden tilastot ovat seuraavat
ACI:n lopulliset koko vuoden tilastot ovat seuraavat


title: Kalevi Huttunen

text: Aatto Emil Kalevi Huttunen (29. elokuuta 1923 Suonenjoki – 9. marraskuuta 1976) oli suomalainen pikajuoksija. Huttunen voitti 100 metrin juoksun Suomen mestaruuden vuosina 1946 ja 1948 (molemmat ajalla 11,1). Hän voitti myös SM-hopeaa vuonna 1947 (myös ajalla 11,1).


title: Kalevi Huttunen

text: Huttunen oli mukana 100 metrin juoksussa yleisurheilun Euroopan-mestaruuskilpailuissa vuonna 1946, mutta jäi alkueriin. Hänen ennätyksensä 100 metrillä oli Ruotsin Eskilstunassa elokuussa 1947 juostu 10,9. Seuratasolla Huttunen edusti Jyväskylän Kenttäurheilijoita.


title: Mārtiņš Jakovļevs

text: Mārtiņš Jakovļevs (s. 4. toukokuuta 1991 Jēkabpils, Latvian SNT, Neuvostoliitto) on latvialainen jääkiekkopuolustaja, joka pelaa kaudella 2017–2018 latvialaisessa HK MOGO:ssa. Hän on pelannut urallaan myös Suomessa, Italiassa, Venäjällä, Kazakstanissa ja Slovakiassa.


title: Mārtiņš Jakovļevs

text: Jakovļevs on HK Liepājas Metalurgsin kasvatti. Hän siirtyi sieltä 16-vuotiaana SK Rīgaan kaudeksi 2007–2008, jolloin Jakovļevs pelasi ensimmäiset miesten pelinsä Latvian toiseksi korkeimmalla sarjatasolla. Kaudella 2008–2009 hän pelasi Latvian pääsarjaa SK Riika/LSPA:n riveissä. Kaudella 2009–2010 Jakovļevs edusti pääosin Dinamo-Juniors Riikaa Valko-Venäjän Ekstraligassa. Hän pelasi myös kaksi ottelua maan toiseksi korkeimmalla sarjatasolla Vyšeišaja ligassa latvialaisessa Ozolniekissa.


title: Mārtiņš Jakovļevs

text: Kaudeksi 2010–2011 Jakovļevs solmi KHL-sopimuksen Dinamo Riian kanssa. Elokuussa 2010 hänet siirrettiin kuitenkin HK Riian joukkueeseen, Venäjän nuorten sarjaan, MHL:ään. Jakovļevs oli tehoilla 4+20=24 joukkueen tehokkain puolustaja, kuten myös kaudella 2011–2012 tehoilla 3+26=29, joilla hän voitti pelipaikastaan huolimatta HK Riian sisäisen piste- ja syöttöpörssin. Jakovļevs vahvisti myös HK Juniors Riikaa Latvian liigan kevään 2012 pudotuspeleissä.


title: Mārtiņš Jakovļevs

text: Elokuussa 2012 Jakovļevs ja Vitālijs Pavlovs lainattiin koko kauden 2012–2013 kattavalla sopimuksella Mestis-joukkue Jokipoikiin seuran ja Dinamo Riian välisen yhteistyön myötä. Kaudeksi 2013–2014 hän siirtyi Italian Elite.A:ssa pelanneen HC Fassan riveihin. Kaudeksi 2014–2015 Jakovļevs siirtyi sieltä VHL-joukkue Južnyi Ural Orskiin. Kaudeksi 2015–2016 hän siirtyi jatkamaan VHL-uraansa kazakstanilaiseen Saryarka Karagandaan. 11 ottelun jälkeen Jakovļevs siirtyi Kazakstanin mestaruussarjan Aristan Temirtaun paitaan, josta hän siirtyi helmikuussa 2016 loppukaudeksi Slovakian toiseksi korkeimmalle sarjatasolla 1. hokejová liga SR:ssä pelanneen HC Nové Zámkyn riveihin. Joukkue voitti mestaruuden ja nousi kauden päätteeksi Extraligaan.


title: Mārtiņš Jakovļevs

text: Kauden 2016–2017 Jakovļevs aloitti puolalaisessa GKS Katowicessa. Hän siirtyi kuitenkin jo lokakuussa Ukrainan jääkiekkoliigaan pelaamaan HK Donbassissa. HK Donbass voitti kauden päätteksi Ukrainan mestaruuden. Kaudeksi 2017–2018 Jakovļevs palasi Latviaan HK MOGO:n joukkueeseen.


title: Mārtiņš Jakovļevs

text: Jakovļevs pelasi alle 20-vuotiaiden MM-kilpailuissa vuosina 2010 ja 2011, joista jälkimmäisessä turnauksessa Latvia pelasi I-divisioonassa. Hän voitti A-lohkon kultaa ja turnauksen +/--tilaston lukemalla +7.


title: Ilkka Siitonen

text: Ilkka Siitonen (s. 6. marraskuuta 1965 Rovaniemi) on suomalainen entinen jalkapallomaalivahti.


title: Ilkka Siitonen

text: Siitonen pelasi urallaan yhteensä 13 kautta SM-sarjassa sekä Veikkausliigassa vuosina 1984–1997. Hän edusti kaikkiaan viittä eri seuraa ja voitti Suomen mestaruuden vuonna 1996 FC Jazzissa.


title: Ilkka Siitonen

text: Suomen sarjojen lisäksi Siitonen pelasi vuoden Ruotsin kolmanneksi korkeimmalla sarjatasolla Gällivare SK:n joukkueessa. Sieltä hän siirtyi seuraavaksi kaudeksi FC Jazziin yhdessä valmentaja Jari Pyykölän ja puolustaja Ari-Pekka Roikon kanssa. Siitonen lopetti uransa Ykkösessä pelanneessa TP-47:ssa vuonna 2002.


title: Vitālijs Pavlovs

text: Vitālijs Pavlovs (s. 17. kesäkuuta 1989 Riika, Latvian SNT, Neuvostoliitto) on latvialainen jääkiekkoilija, joka pelaa KHL-joukkue Dinamo Riiassa. Isokokoinen Pavlovs pelipaikaltaan keskushyökkääjä, mutta osaa pelata myös laidassa. Hänen vahvuuksiinsa kuuluu ketteryys ja taitotaso. Pavlovsin heikkouksiin kuuluu ajoittainen laiska kiekoton pelaaminen sekä ailahtelevuus.


title: Vitālijs Pavlovs

text: Pavlovs pelasi ensimmäiset ottelunsa Latvian pääsarjassa SK Riika/LSPA:n riveissä kaudella 2007–2008. Kaudeksi 2008–2009 hän siirtyi DHK Latgalen riveihin pelaamaan Valko-Venäjän Ekstraligaa. Kaksi seuraavaa kautta Pavlovs pelasi samaa sarjaa HK Liepājas Metalurgsin riveissä. Hän edusti latvialaisseuroja kahtena kautena myös niiden kakkosjoukkueissa, jotka pelasivat Latvian pääsarjaa. Pavlovs voitti Liepājassa Latvian-mestaruuden keväällä 2011. Kauden 2011–2012 hän pelasi Kazakstanin mestaruussarjaa Beibarys Atırawin riveissä. Pavlovs edusti Continental Cupissa Liepājaa kaudella 2010–2011 ja Atırawia kaudella 2011–2012.


title: Vitālijs Pavlovs

text: Elokuussa 2012 Pavlos teki kaksivuotisen KHL-sopimuksen Dinamo Riian kanssa. Samassa kuussa hänet ja Mārtiņš Jakovļevs lainattiin koko kauden 2012–2013 kattavalla sopimuksella Mestis-joukkue Jokipoikiin seuran ja Dinamo Riian välisen yhteistyön myötä. Pavlovs valittiin syksyllä 2012 Pohjoisen joukkueeseen Mestis Hockey Dayn tähdistöotteluun, mutta jätti tapahtuman väliin edustettuaan tuolloin Latvian maajoukkuetta. Hän oli Jokipoikien kärkihyökkääjä tehtyään 22 ottelussa 18 tehopistettä, kunnes Pavlovs siirtyi joulukuussa KHL:ään ja Dinamo Riian vahvuuteen paikkaamaan loukkaantumisia. Hänen oli aluksi tarkoitus viettää siellä loppuvuosi, mutta Pavlovsin paluu Jokipoikiin venyi useaan otteeseen. Hän jäi lopulta loppukaudeksi Riikaan, jossa Pavlovs teki yhteensä 15 runkosarjaottelussa yhden syöttöpisteen. Joukkue jäi pudotuspelien ulkopuolella, joten Dinamo pelasi Nadežda Cup -turnauksessa, jonka joukkue voitti. Pavlovs sai siinä 13 ottelussa tililleen tehot 4+5=9.


title: Vitālijs Pavlovs

text: Ensimmäisellä kokonaisella KHL-kaudellaan 2013–2014 Pavlovs teki 50 runkosarjaottelussa tehot 6+8=14. Lokakuussa 2014 hän siirtyi loppukauden 2014–2015 kattavalla sopimuksella Pohjois-Amerikkaan ja ECHL-joukkue Colorado Eaglesin paitaan oltuaan alkukauden vapaana agenttina. Pavlovs oli 17 osumallaan joukkueen kolmanneksi paras maalintekijä Darryl Bootlandin kanssa. Lokakuussa 2015 hän palasi taas vuoden mittaisella sopimuksella Dinamo Riikaan oltuaan ilman sopimusta alkukauden 2015–2016.


title: Vitālijs Pavlovs

text: Pavlovs edusti Latviaa vuoden 2013 MM-kilpailuissa sekä Sotšin olympiakisojen karsinnoissa. Latvia voitti jälkimmäisenä mainitun turnauksen E-lohkon ja sai paikan olympiakisoihin. Hän pelasi myös varsinaisessa olympiaturnauksessa, mutta Latvian kisojen viimeiseksi jääneen puolivälieräottelun jälkeen Pavlovs jäi kuitenkin kiinni dopingin käytöstä annettuaan positiivisen näytteen metyyliheksaaniamiinin käytöstä. Hän kertoi käyttäneensä ravinnetta koko kauden ajan seurajoukkueensa Dinamo Riian lääkärin suosituksesta. IIHF langetti huhtikuussa 2014 Pavlovsille lopulta 18 kuukauden pelikiellon. Latvian joukkueesta positiivisen doping-näytteen antoi myös Ralfs Freibergs, mutta Latvia sai kuitenkin pitää turnauksen kahdeksannen sijansa.


title: Vitālijs Pavlovs

text: Pavlovs pelasi myös alle 20-vuotiaiden MM-kilpailuissa vuosina 2008 ja 2009. Noista ensimmäisessä turnauksessa Latvia pelasi I-divisioonassa, jonka B-lohkon mestaruuden joukkue voitti. Pavlovs pelasi myös alle 18-vuotiaiden MM-kilpailuissa vuonna 2007.


title: Heidi Marttinen

text: Heidi Leena Johanna Marttinen (s. 28. syyskuuta 1990 Lahti) on suomalainen yleisurheilija. Hän saavutti Kalevan kisoissa 2012 pronssia 800 metrin juoksussa. Hänen ennätyksensä 800 metrillä on 2.07,38 (2013). Marttisella on maaotteluedustuksia. Hän saavutti 22-vuotiaiden Pohjoismaiden ja Baltianmaiden mestaruuden 800 metriltä vuonna 2010. Hän edustaa Heinolan Iskua.


title: Rosenlew (suku)

text: Rosenlew (lausunta []) on suomalainen aatelissuku, joka on 1800-luvulta alkaen tunnettu pääasiassa talouselämän vaikuttajina, varsinkin vuosina 1853–1987 toimineen Rosenlew-teollisuusyrityksen omistajina.


title: Rosenlew (suku)

text: Suku on alkujaan lähtöisin Saksasta ja polveutuu Mecklenburgin aateliin kuuluneesta Vanzelow-suvusta. Suvun kantaisä on Hämeen jalkaväkirykmentin majurina toiminut Ertman von Schow (1623–1690), joka tuli Ruotsin armeijan palvelukseen kolmikymmenvuotisen sodan aikana vuonna 1639. Hän sai 1652 itselleen läänityksen Sauvon Pataisten kylästä. Hänet aateloitiin Ruotsissa vuonna 1682, jolloin hän otti nimen "Rosenlew", ja samana vuonna hänen sukunsa merkittiin Ruotsin ritarihuoneelle aatelisena sukuna numero 1009. Suomen ritarihuoneen järjestäytymisen yhteydessä vuonna 1818 Rosenlewin suku merkittiin sinne aatelisena sukuna numero 75. Sukua ei ole elänyt Ruotsissa vuoden 1809 jälkeen. Tosin vuonna 1951 eräs Suomesta muuttanut jäsen sai edustusoikeuden Ruotsin ritarihuoneella, mutta tämä sukuhaara sammui mieslinjalta 1983.


title: Rosenlew (suku)

text: Ruotsin vallan aikana Rosenlewit tunnettiin sotilassukuna. Köyhtymisen seurauksena suku joutui 1800-luvun alkuun mennessä luopumaan tiloistaan Sauvossa, Kemiössä ja Vehmaalla. Suvun viimeiseksi sotilaaksi jäi Ertman Rosenlewin pojanpojanpoika, Turun läänin jalkaväkirykmentin kapteeni Alexander Wilhelm Rosenlew (1761–1808), jonka jälkeläiset siirtyivät liikealalle. Hänen pojanpoikansa lähtivät kehittämään W. Rosenlew & Co -toiminimestä sahatoiminnan ympärille rakentunutta teollisuuden monialayritystä. Paddaisten kartano Sauvossa ostettiin takaisin suvun omistukseen vuonna 1912. Suku johti Rosenlew-yritystä siihen saakka, kunnes se yhdistettiin 1987 Rauma-Repolaan.


title: Rosenlew (suku)

text: Ainakin seuraavat henkilöt kuuluvat tähän Rosenlew-sukuun:


title: Liberalismin petos

text: Liberalismin petos. Esseistinen pamfletti on Timo Hännikäisen ja Tommi Melenderin vuonna 2012 ilmestynyt pamflettikirja.


title: Holy Crossin hautausmaa (Culver City)

text: Holy Crossin hautausmaa () on roomalaiskatolinen hautausmaa Culver Cityssä, Los Angelesin piirikunnassa, Kaliforniassa, Yhdysvalloissa. Hautausmaa sijaitsee osoitteessa 5835 West Slauson Avenue. Holy Crossin hautausmaata ylläpitää Los Angelesin roomalaiskatolinen arkkihiippakunta.


title: Holy Crossin hautausmaa (Culver City)

text: Holy Cross avattiin vuonna 1939 ja se käsittää 200 eekkerin (81 hehtaaria) alueen. Holy Cross on tullut myös tunnetuksi kuuluisista haudatuistaan. Useimmat kuuluisuudet on haudattu "The Grotto" -nimiselle alueelle, joka sijaitsee hautausmaan lounaisosassa.


title: Risto Virtanen

text: Risto Virtanen (s. 6. toukokuuta 1956 Pori) on suomalainen jalkapallovalmentaja sekä entinen jalkapalloilija.


title: Risto Virtanen

text: Pelaajaurallaan hän edusti muun muassa Turun Palloseuraa ja Porin Pallo-Tovereita. Virtanen pelasi SM-sarjassa yhteensä 82 ottelua ja teki niissä 17 maalia.


title: Risto Virtanen

text: Talven 1984 hän vietti Englannissa Sheffield Unitedin mukana, mutta ei saanut Britanniaan työlupaa. Englannin liigan tuolloisen käytännön mukaan ulkomaalainen pelaaja sai työluvan vain, mikäli kuului oman maajoukkueensa vakiokokoonpanoon.


title: Risto Virtanen

text: Valmentajana Virtanen on toiminut useissa eri seuroissa. Veikkausliigassa hän valmensi FC Jazzia kaudella 2002. Vuonna 1993 hän saavutti Suomen mestaruuden FC Jazzin apuvalmentajana.


title: Katarina Skräddar

text: Katarina Skräddar (s. 6. elokuuta 1984) on suomalainen kestävyysjuoksija, joka on edustanut Helsingin Jyryä vuodesta 2015 lähtien. Aiemmin hän edusti IF Länkeniä. Häntä valmentaa Lars Lövdahl.


title: Katarina Skräddar

text: Skräddar on saavuttanut pronssia Kalevan kisoista 10 000 metrin juoksussa vuosina 2012 ja 2018. Hänellä on pronssia maastojuoksun Suomen-mestaruuskilpailuista 2011 kuuden kilometrin juoksusta. Hänen ennätyksensä 10 000 metrillä on 34.58,26. Hän voitti Tampere Maratonin 16.9.2017 ajalla 2.47.49.


title: Katarina Skräddar

text: Hänellä on maaotteluedustuksia.


title: Tim Smyczek

text: Tim Smyczek (s. 30. joulukuuta 1987 Milwaukee, Wisconsin) on yhdysvaltalainen tennispelaaja. Parhaimmillaan hän on ollut kaksinpelissä ATP-listan sijalla 73 marraskuussa 2014.


title: Tim Smyczek

text: Vuonna 2011 Smyczek pääsi puolivälieriin SAP Openissa. Huhtikuussa 2012 hän voitti ensimmäisen ATP-haastajaturnauksensa Tallahasseessa.


title: Venla Paunonen

text: Venla Elina Paunonen (s. 24. heinäkuuta 1990 Myrskylä) on suomalainen yleisurheilija, jonka päälaji on 400 metrin aitajuoksu. Hän edustaa Turun Urheiluliittoa.


title: Venla Paunonen

text: Kalevan kisoissa Paunonen on saavuttanut kultaa 400 metrin aitajuoksussa Vaasassa 2013 ennätysajallaan 57,44 ja Porissa 2015. Lahdessa 2012 hän saavutti hopeaa. 800 metrin juoksussa Paunonen on voittanut pronssia Oulun Kalevan kisoissa vuonna 2016. Viestijuoksun SM-kilpailuista hänellä on 4 × 400 metrin viestistä kultaa vuodelta 2015, 4 × 800 metrin viestistä kultaa vuodelta 2013 ja hopeaa vuosilta 2012, 2015 ja 2016. Hänellä on myös maaotteluedustusta.


title: Venla Paunonen

text: Paunosen kaksi vuotta nuorempi sisar Aino Paunonen on myös yleisurheilija. Heitä molempia valmentaa valmentaa heidän isänsä Ari Paunonen. Heidän äitinsä on Aila Paunonen.


title: Paloma Blanca

text: Paloma Blanca on alankomaalaisen George Bakerin säveltämä kappale vuodelta 1975. Ensimmäiseksi sen levytti säveltäjän oma yhtye George Baker Selection. Kappaleesta nousi Suomessa virallisen singlelistan ensimmäiselle sijalle. Sen jälkeen hyvin monet esittäjät ovat tehneet siitä omia versioitaan. Suomessa Katri Helena levytti Chrisse Johanssonin suomeksi sanoittaman ja Veikko Samulin sovittaman Paloma Blancan vuonna 1975. Sanat "Paloma Blanca" ovat espanjaa ja tarkoittavat suomeksi valkeaa kyyhkystä.


title: Aino Paunonen

text: Aino Elisabet Paunonen (s. 4. marraskuuta 1992 Myrskylä on suomalainen yleisurheilija, jonka päälajit ovat 400 metrin juoksu ja 800 metrin juoksu. Hän edustaa Turun Urheiluliittoa ja häntä valmentaa Ari Paunonen.


title: Aino Paunonen

text: Paunonen oli toinen vuoden 2010 Kalevan kisoissa 400 metrin ennätysajallaan 54,84 s. Porin Kalevan kisoissa 2015 hän voitti 800 metrillä pronssia ja Seinäjoen Kalevan kisoissa 2017 hopeaa. Viestijuoksun SM-kilpailuista hänellä on 4 × 400 metrin viestistä kultaa vuodelta 2015, 4 × 800 metrin viestistä hopeaa vuosilta 2012, 2015 ja 2016 ja pronssia vuodelta vuodelta 2014. Sisäratojen SM-kilpailuissa hän on voittanut hopeaa 400 metrillä vuonna 2018. Hänellä on myös maaotteluedustuksia.Lähde: Tilastopaja


title: Jukka Ollikkala

text: Jukka Ollikkala (s. 10. lokakuuta 1970 Kemi) on entinen suomalainen jalkapalloilija. Hän oli pelipaikaltaan keskuspuolustaja.


title: Jukka Ollikkala

text: Karihaaran Tenhon kasvatti Ollikkala pelasi lähes koko uransa Ruotsin alasarjoissa, muun muassa toiseksi ja kolmanneksi korkeimmalla sarjatasolla IFK Luleån joukkueessa. Veikkausliigassa hän pelasi kaudella 1996 ja voitti Suomen mestaruuden FC Jazzissa.


title: Jukka Ollikkala

text: Nykyään Ollikkala asuu Luulajassa, jossa toimii muun muassa juniorivalmennuksen parissa.


title: Otto Valle

text: Otto Ferdinand Valle (4. tammikuuta 1899 Helsinki – 28. marraskuuta 1969 Helsinki) oli suomalainen maataloustutkija.


title: Otto Valle

text: Valle toimi Hankkijan kasvinjalostuslaitoksen johtajana 1934–1942. Sen jälkeen hän oli Maatalouden tutkimuskeskuksen kasvinviljelylaitoksen johtaja ja professori vuodesta 1942 vuoteen 1966. Helsingin yliopistossa hän oli maanviljelysopin dosentti vuodesta 1934. Hänen julkaisujaan on muun muassa "Öljykasvien viljelys" (1943).


title: Otto Valle

text: Vallen puoliso oli Ester Johanna Somer, perheen pojasta Ilppo Olavi Vallesta (s. 1934) tuli lääkäri.


title: BCD-koodi

text: BCD-koodi (Binary Coded Decimal) on eräs kymmenjärjestelmän lukujen binäärikoodattu esitystapa. Neljällä bitillä voidaan esittää 16 eri arvoa, joten se riittää yhden kymmenjärjestelmän numeron tallentamiseen.


title: BCD-koodi

text: Kaikista yleisin BCD-koodi on 8421-koodi, joka tunnetaan myös nimellä NBCD-koodi (Natural Binary Coded Decimal). BCD-koodilla tarkoitetaan yleensä 8421-koodia sen yleisyyden vuoksi. Nimitys 8421 tulee neljän bitin 2:n potensseista (2 2 2 2).


title: BCD-koodi

text: BCD-koodia käytetään lähinnä tavalla. "Unpacked BCD" tarkoittaa että yksi 8-bittinen tavu tallentaa yhden kymmenjärjestelmän numeron. "Packed BCD" tarkoittaa että yhteen tavuun tallennetaan kaksi numeroa. Useat yleiset tietokoneiden suoritinarkkitehtuurit osaavat suoraan käsitellä BCD-koodattuja lukuja.


title: BCD-koodi

text: Taulukossa on luvut 0-9 ja niitä vastaavat 4-bittiset BCD-koodit. BCD-koodeilla saataisiin aikaan myös binäärikombinatiot 1010, 1011, 1100, 1101, 1110 ja 1111, mutta nämä yhdistelmät ovat virheellisiä BCD-koodauksessa ja niitä ei käytetä.


title: Enna Hassinen

text: Enna Emilia Hassinen (s. 5. huhtikuuta 1995) on suomalainen seiväshyppääjä, joka edustaa Oulun Pyrintöä. Hänen ennätyksensä on 395 cm. Häntä valmentaa Kimmo Jokivartio. Hän voitti Kalevan kisoissa hopeaa Lahdessa 2012. Sisäratojen Suomen-mestaruuskilpailuissa hän saavutti pronssia Tampereella 2012.


title: Wallenberg

text: Wallenberg on sukunimi:


title: Jatta Salmela

text: Jatta Helena Salmela (s. 16. syyskuuta 1992 Kälviä) on suomalainen seiväshyppääjä. Hän edustaa Vasa Idrottssällskapia ja häntä valmentavat vuodesta 2012 Jaana ja Jouko Salmela. Vuosina 2011–2012 hänen valmentajanaan toimi Mikael Westö.


title: Jatta Salmela

text: Salmela voitti Kalevan kisoissa SM-pronssia vuosina 2010, 2011 ja 2012. Myös sisäratojen Suomen-mestaruuskilpailuissa 2011 hän saavutti pronssia. Salmelan ennätys on 400 cm (18.7.2014).


title: Austin 7

text: Austin 7 oli englantilaisen Austin Motor Companyn vuosina 1922–1939 valmistama pieni ja edullinen automalli. Lempinimen ”Baby Austin” saanut auto oli yksi suosituimmista Britannian markkinoilla, ja se myi hyvin myös kotimarkkinoidensa ulkopuolella. Se pyyhki laudalta useat brittiläiset 1920-luvun pienten autojen ja kevytautojen valmistajat, ja mallin merkitystä Britannian autoistumiseen on pidetty yhtä suurena kuin T-Fordin vaikutusta Yhdysvalloissa. Mallia valmistettiin myös lisenssiversioina ja kopioina ympäri maailmaa. Ensimmäinen BMW:n nimellä valmistettu auto oli Austin 7:n lisenssillä valmistettu BMW Dixi, samoin kuin alkuperäinen American Austin. Ranskassa autoja valmisti lisenssillä Automobiles L. Rosengart mallinimellä LR2. Myös japanilainen Nissan valmisti Austin 7 -mallia 1930-luvulla, mutta kyseessä oli luvaton kopio, ei lisenssimalli.


title: Austin 7

text: Toisen maailmansodan jälkeen monet pienet englantilaiset autopajat ja yksittäiset nikkarit käyttivät Austin 7:n runkoa ja usein myös voimalinjaa omien autojensa perustana. Yksi näistä oli vuonna 1948 oman autonsa Austin 7:n pohjalta rakentanut Lontoon yliopiston opiskelija Colin Chapman, Lotus Engineering Ltd:n perustaja.


title: Austin 7

text: Austin 7:n nimellä oli niin hyvä ja vahva maine, että se otettiin myöhemmin käyttöön kahden uudemman mallin yhteydessä. Ensimmäinen näistä oli 1952 esitelty A30, jota markkinoitiin nimellä ”The New Seven”, jälkimmäinen vuonna 1959 esitelty Mini, jonka Austin-versio oli alkuun nimetty Austin Seveniksi.


title: Austin 7

text: Ennen ensimmäistä maailmansotaa Euroopassa henkilöauto oli pitkälti yhteiskunnan ylemmille luokille suunnattu tuote, ja näin ollen valmistetut mallit olivat melko isoja. Austin oli vuonna 1909 suunnitellut pienikokoisen auton, Austin 7 hp:n, jota oli valmistanut coventrylainen Swift Motor Company sekä omalla että Austinin nimellä. Tämä malli ei ollut kuitenkaan kaupallinen menestys. Sitä valmistettiin vain kahden vuoden ajan, minkä jälkeen Austin palasi valmistamaan isompia malleja.


title: Austin 7

text: Vuonna 1920 Herbert Austin aloitti uudet suunnitelmat pienen automallin kehittämiseksi, koska pieni ja edullinen malli tekisi oman auton hankinnan taloudellisesti mahdolliseksi nuorille perheille. Lisäpontta suunnitelmille antoivat ensimmäisen maailmansodan jälkeinen talouden taantuma ja vuonna 1921 Britanniassa voimaan tuleva vero, Horsepower Tax. Hänen suunnitelmansa olivat täydellinen irtiotto yhtiön siihenastisesta konservatiivisesta autojen valmistus- ja mallipolitiikasta, ja Austinin suunnitelmaa vastustivatkin sekä yhtiön muu johtokunta että rahoittajat. Koska yhtiö oli talousvaikeuksien vuoksi rahoittajien valvonnassa, Austin päätti viedä projektin läpi omilla varoillaan. Vuonna 1921 hän palkkasi avukseen auton suunnitteluun yhtiön tehtaalta nuoren piirtäjän, vasta 18-vuotiaan Stanley Edgen. Auton piirustukset tehtiin Austinin asunnon biljadipöydän päällä.


title: Austin 7

text: Edgen suunnitelmien pohjalta auton moottoriksi valittiin pieni, nelisylinterinen moottori. Ensimmäisen version sivuventtiilimoottorin iskutilavuudeksi tuli 696 cc (isku 55 mm, poraus 77 mm), joka antoi Royal Automobile Clubin (RAC) arvioinnin mukaisesti moottorille 7,2 hv:n tehon. Moottorin valurautainen sylinterilohko irrotettavalla kannella oli yhdistetty alumiiniseen kampikammioon. Roiskevoideltu kampiakseli oli tuettu kahdella rullalaakeripukilla. Stanley Edgen käsialaa ovat myös monet muut auton mekaaniset komponentit kuten kolmiportainen vaihteisto ja kytkinasetelma. Austin itse vastasi hyvin pitkälti auton ulkoasusta.


title: Austin 7

text: Mallin suunnitelmat saatiin päätökseen vuoden 1922 alkuun mennessä. Austin Motor Co:n tehtailla Longbridgessä valmistettiin niiden pohjalta kolme prototyyppiä, jotka julkaistiin yleisölle heinäkuussa 1922. Herbert Austin oli käyttänyt mallin suunnitteluun suuren määrän omaa rahaansa ja sai tämän vuoksi patenttioikeudet moniin auton innovatiivisista ratkaisuista. Vastineeksi investoinneistaan hän sai jokaisesta myydystä autosta kahden guinean lisenssimaksun.


title: Austin 7

text: Vuonna 1923 eli ensimmäisenä valmistusvuonna valmistettiin lähes 2500 autoa, mikä jäi alle tavoitteiden. Kuitenkin muutaman seuraavan vuoden aikana Austin 7, "suuri auto pienissä kuorissa", oli pyyhkinyt pelikentältä kilpailevat kevytautovalmistajat ja muokkasi muutoinkin Austin Motor Co:n tulevaisuutta. Mallin valmistus lopetettiin vuonna 1939, johon mennessä sitä oli valmistettu henkilö- ja pakettiversioina noin 290 000 kappaletta.


title: Austin 7

text: Austin 7 oli hyvin pienikokoinen auto. Akseliväli oli 6 jalkaa, 3 tuumaa (1905 mm) ja raideleveys 40 tuumaa (1016 mm). Se oli myös hyvin kevyt, painoa sillä oli 360 kg. Näin ollen alkusarjan autoihin asennettu pieni, pitkäiskuinen, 7 hv:n moottori antoi sille ajan mittapuulla kohtalaisen suorituskyvyn. Noin vuosimallin 1933 aikana rungon ja akselivälin pituutta kasvatettiin kuudella tuumalla.


title: Austin 7

text: Auton runko oli "A"-kirjaimen mallinen, moottori ja vaihteistopaketti oli asennettu runkoaisojen väliin. Takana jäykkä taka-akseli oli jousitettu molemmin puolin pituussuuntaisesti asennettujen, puolielliptisten lehtijousien avulla. Jäykkä etuakseli oli jousitettu yhdellä poikittain asennetulla puolielliptisellä lehtijousella. Alkupään tuotantomalleissa ei ollut heilahduksenvaimentimia. Joka pyörällä oli mekaaniset jarrut, etujarruja hoidettiin käsijarrulla ja takajarruja polkimella. Jarrut muutettiin yhdellä polkimella toimiviksi vuonna 1930. Ohjausvaihde oli matopyörätyyppinen.


title: Austin 7

text: Alkuperäisen, vuoden 1922 Austin 7:n nelisylinterisen rivimoottorin poraus oli 2,125" (54 mm) ja iskunpituus 3" (76 mm). Iskutilavuus oli 696 cm³ ja RAC-arvioinnin mukainen teho 7,2 hv. Maaliskuussa 1923 porausta kasvatettiin 2,2 tuumaan (56 mm), jolloin iskutilavuudeksi tuli 747 cm³ ja tehoksi 10,5 hv /2400 r/min (8 kW). Puristussuhde on 5,0. Moottorin sylinterikansi ja -lohko olivat valurautaa, kampikammio alumiinia, venttiilikoneisto oli sivuventtiilityyppiä. Moottorilla ei ollut vesipumppua, vaan jäähdytysnesteen kierto tapahtui termosifonisesti. Tasavirtalaturin käyttö oli järjestetty hammaspyörillä.


title: Austin 7

text: Kampiakselin tuenta oli järjestetty kahdella kuulalaakerilla. Moottoriin tuli vuonna 1936 kolmipukkinen kampiakseli, jossa keskimmäinen laakeri oli valkometallinen liukulaakeri. Kampiakselin päätylaakereiden voitelu oli järjestetty vastapainoihin tehtyjen porausten avulla. Vastapainon iskiessä öljyn pintaan se haukkasi mukaansa öljyä, joka siirtyi laakereille. Joissakin Sports-versioissa käytettiin myös öljypumppua. Kampiakselin alkuperäinen halkaisija oli 1,25", ja myöhemmin se nostettiin 1,3125 tuumaan. Austinin moottoria tai siitä tehtyjä kopioita käyttivät lukuisat muutkin autonvalmistajat, muun muassa englantilainen Reliant.


title: Austin 7

text: Sähköstartti tuli varustukseen marraskuussa 1923. Alkupään autoissa oli magneettosytytys, mutta vuonna 1928 siirryttiin käyttämään sytytyspuolaa.


title: Austin 7

text: Kolmiportainen vaihteisto oli integroitu moottorin yhteyteen, ja siihen oli tilattavissa useita eri välityssuhteita käyttötarpeen mukaan. Vuonna 1932 vaihteisto muutettiin neliportaiseksi, vuonna 1933 kaksi suurinta vaihdetta synkronoitiin ja vuonna 1934 myös kakkosvaihde sai synkronoinnin.


title: Austin 7

text: Taka-akselin tasauspyörästö oli spiral bevel -tyyppinen, välityssuhteina 4,4:1 ja 5,6:1. Kardaaniakseli oli putken sisällä, joka oli pultattu kiinni sekä vaihteiston häntään että taka-akseliin. Tällä järjestelyllä koko voimalinja oli yhtenäinen paketti, eikä kardaanilla ollut ristiniveliä.


title: Austin 7

text: Vuonna 1926 moottoripyörien sivuvaunuja valmistanut Swallow Sidecar and Coachbuilding Company laajensi toimintaansa autojen korittamiseen. Yhtiön toinen osakas William Lyons teetti tunnetulla vaunuvalmistajalla Cyril Hollandilla suunnitelmat Austin 7:n rungolle valmistettavasta autonkorista. Open Tourer -korisen, Austin Seven Swallow -nimisen auton valmistus alkoi vuonna 1927. Samalla yhtiön nimestä pudotettiin pois sivuvaunut, ja nimeksi tuli Swallow Coachbuilding Company.


title: Austin 7

text: Ulkoiselta olemukseltaan kalliin oloinen, hinnaltaan kuitenkin edullinen, kaksivärimaalauksella varustettu Swallow oli myyntimenestys. Vuonna 1928 avomallin rinnalle esiteltiin umpikorinen Austin Seven Swallow Saloon.


title: Austin 7

text: Vuoteen 1932 mennessä Swallow oli valmistanut arviolta 3500 Austin 7:n rungolle tehtyä autoa, kunnes Lyons aloitti omien autojen valmistamisen SS-merkin alla.


title: Austin 7

text: Austin Seven Swallow -mallien suuren kysynnän vuoksi Lyons katsoi vuonna 1928 parhaaksi siirtää autojen valmistuksen Blackpoolista uusiin tehdastiloihin Coventryyn, lähemmäs Englannin autoteollisuuden ydinalueita. Swallow-mallin kaupallinen menestys loi omalta osaltaan sen hyvän perustan, jolle Jaguar Cars perustettiin vuonna 1945.


title: Austin 7

text: Austin Seven kiihtyi 0–20 km/h 3,2 sekunnissa, 0–40 km/h 9,0 sekunnissa ja 0–60 km/h 25,1 sekunnissa. Kilometrin kiihdytys vei aikaa 64 sekuntia. Suorituskykytiedot perustuvat englantilaisen The Motor -lehden mittauksiin vuodelta 1930.


title: Austin 7

text: Vaihteisto toimii hitaasti. Jarrujen teho on vaatimaton. Mittareita on vain kaksi, nopeusmittari (0-60 mph) ja ampeerimittari.


title: Gabriel Wallenius

text: Gabriel Wallenius (22. marraskuuta 1725 Vesilahti (luult.) – 15. marraskuuta 1808 Kitee) oli suomalainen kruununvouti ja talousmies.


title: Gabriel Wallenius

text: Walleniuksen vanhemmat olivat Tottijärven kappalainen Josef Wallenius (k. 1759) ja Anna Katarina Kirckhauff. Hän kävi Porin triviaalikoulua ja pääsi ylioppilaaksi 1745.


title: Gabriel Wallenius

text: Wallenius opiskeli Turun akatemiasta 1745 ja sitten Greifswaldin yliopistossa 1746 ja suoritti lainopillisen tutkinnon Turun akatemiassa. Wallenius oli ensin kanneviskaalinkonttorin ylimääräisenä kanslistina 1751 ja Uudenkaupungin vt. pormestarina 1751–1753 ennen kuin siirtyi 1753 Pohjois-Karjalaan, ja oli siellä Karjalan tuomiokunnan vt. tuomarina 1753–1759 ja Karjalan pohjoisen voutikunnan kruununvoutina 1759–1806. Walleniuksesta tuli asessori 1806. Hän sai nimen "Karjalan kuningas" tehtyään kohennusta paikallisiin oloihin, muun muassa verotusta oikeudenmukaistettiin, rakennettiin maanteitä jne. Wallenius omisti Pohjois-Karjalassa kaksi maatilaa, Liperissä Siikasalmen hovin ja Tohmajärvellä Jouhkolan hovin, joista tuli mallitiloja.


title: Gabriel Wallenius

text: Gabriel Wallenius oli naimisissa 1764–1807 Kristina Sofia Posseniuksen (k. 1807) kanssa. Heidän poikansa oli senaattori, kuvernööri ja Turun hovioikeuden presidentti Erik Wallensköld. Muista Walleniuksen pojista Josef Wallenius (1766–1800) oli kamarikollegion kanslistina Tukholmassa, Gabriel Wallenius (1776–1819) oli Karjalan alisen kihlakunnan kruununvoutina ja Petter Wallenius (1773–1838) oli Tohmajärven kirkkoherrana. Walleniuksen tyttären Maria Walleniuksen poika oli Viipurin hovioikeuden presidentti, valtioneuvos ja valtiopäivämies Claes Gabriel Molander, vuodesta 1833 Nordenheim (1805–1875).


title: The Jesus Lizard

text: The Jesus Lizard oli amerikkalainen vaihtoehtorock-yhtye, joka perustettiin vuonna 1987 Austinissa, Texasissa. The Jesus Lizard oli noise rockin johtava pioneeri Yhdysvaltojen "Underground" -musiikissa. Yhtye nousi julkisuuteen julkaisemalla "Puss / Oh, The Guilt" split-singlen Nirvanan kanssa vuonna 1991. Yhtye hajosi vuonna 1999, mutta se on tehnyt comebackin sen jälkeen.Studioalbumit


title: The Jesus Lizard

text: Livealbumit


title: The Jesus Lizard

text: Kokoelmat


title: The Jesus Lizard

text: EP:t


title: The Jesus Lizard

text: DVD:t


title: Axel Wallgren

text: Axel Leonard Wallgren (28. syyskuuta 1869 Porvoo – 16. heinäkuuta 1946 Helsinki) oli suomalainen lääkäri. Hän oli Helsingin yliopiston patologisen anatomian ylimääräinen professori 1911–1917 ja professori 1917–1937. Hän sai kansainvälistä mainetta tuberkuloosia ja veren valkosolujen rakennetta ja liikeilmiöitä käsittelevillä julkaisuillaan.


title: Axel Wallgren

text: Axel Wallgrenin isä oli valtiopäivämies, lääkäri Georg Wallgren. Hänen veljensä oli kuvanveistäjä Ville Vallgren.


title: Tiibetiläis-burmalaiset kielet

text: Tiibetiläis-burmalaiset kielet on sinotiibetiläisten kielten toinen merkittävä haara siniittisten kielten ohella. Tiibetiläis-burmalaisille kielille on ominaista toonit sekä perussanavartalojen yksitavuisuus.


title: Tiibetiläis-burmalaiset kielet

text: Kielihaaran tutkimus on yhä kesken, ja sen kielet voidaan luokitella usein tavoin. Luokittelu Shaferin (1974) mukaan:Luokkaan kuuluu lisäksi useita luokitukseltaan epäselviä kieliä.


title: Janne Puputti

text: Janne Puputti (s. 22. maaliskuuta 1971 Pori) on suomalainen entinen jalkapalloilija.


title: Janne Puputti

text: Liigadebyyttinsä Puputti teki kaudella 1994. Kaikkiaan hän pelasi FC Jazzin joukkueessa Veikkausliigaa viitenä kautena ja oli voittamassa Suomen mestaruutta vuonna 1996. Liigauransa jälkeen hän edusti vielä muun muassa Musan Salamaa jalkapallon Ykkösessä kahden kauden ajan.


title: Johan Wallenius

text: Johan Wallenius (1698–1746) oli suomalainen teologian tohtori ja Turun akatemian logiikan ja metafysiikan professori. Kun piispa Jonas Fahlenius pakeni pikkuvihan aikana Ruotsiin Wallenius toimi piispan sijaisena.


title: Vineta (Swakopmund)

text: Vineta on yksi Swakopmundin kaupunginosista Namibiassa. Tämä kaupunginosa sijaitsee kaupungin keskustan pohjoispuolella Atlantin valtamerenrannan suuntaisesti kolmen kilometrin matkalla. Se rajoittuu idässä C34-valtatiehen ja Tamariskian kaupunginosaan.


title: Vineta (Swakopmund)

text: Vinetan rakentaminen alkoi vuonna 1952. Maisteri Marja Väisälä, Swakopmundin suomalaisen koulun opettaja, kävi ensimmäistä kertaa katsomassa Vinetan paikkaa toukokuussa 1952. Hän kirjoitti vaikutelmistaan seuraavasti:


title: Vineta (Swakopmund)

text: Kun Vineta rakennettiin 1950-luvulla, se sijaitsi noin kilometrin kaupungin keskustan reunasta pohjoiseen. Vain hiekkaa oli näiden kaupunginosien välissä. 1960-luvulla tällä alueella oli myös värillisten aaltopelleistä kyhäämiä hökkeleitä, mutta 1970-luvun alussa heidät asutettiin Tamariskian uuteen kaupunginosaan hieman hökkelikylästä itään. Nykyään kaupungin keskusta, Vineta ja Tamariskia ovat kasvaneet kiinni toisiinsa.


title: Vineta (Swakopmund)

text: 1960-luvun lopussa Vineta laajeni hieman pohjoiseen päin. Uuden kaupunginosan nimi oli Vineta North.


title: Vineta (Swakopmund)

text: Useimmat talot Vinetassa kuuluivat sisämaan valkoiselle väestölle, ja niitä käytettiin loma-asuntoina kuumana vuodenaikana, ts. vuodenvaihteen tienoilla. Nykyään Vinetassa asuu kaikkiin etnisiin ryhmiin kuuluvia ihmisiä, joskin he ovat lähinnä keskiluokkaan tai varakkaimpaan väestönosaan kuuluvia ihmisiä. Rakennusten joukossa on myös rivitaloja, kouluja ja harrastustiloja.


title: Vineta (Swakopmund)

text: Waterfront-nimistä osaa on kaavailtu v. 2002 lähtien rakennettavaksi Vinetaan. Vuonna 2004 Waterfrontista tehtiin oma kaupunginosansa, kun se oli aikaisemmin ollut osa Vinetaa. Taloudelliset vaikeudet kuitenkin siirsivät rakennustöitä vuoteen 2007 saakka. Lopulta hyväksyttiin suunnitelmat rakentaa uudisrakennuksia 16,000 m² verran. Rakennustyöt suorittaa eteläafrikkalainen Safari Developments –yhtiö, ja töiden arvo on 400–500 miljoonaa Namibian dollaria.


title: Vineta (Swakopmund)

text: Suomalaisia lähetystyöntekijöiden lapsia alkoi käydä koulua Swakopmundissa vuodesta 1945 lähtien, ja vuodesta 1950 lähtien heillä oli kaupungissa oma suomalainen koulunsa. Heti kun Vinetaa alettiin rakentaa, sinne alkoi myös nousta uusi rakennus tätä suomalaista koulua varten. Koulu toimi tuossa koulu/koulukoti-rakennuksessa vuodesta 1953 aina vuoteen 1989 saakka, pois lukien kouluvuosi 1986–87. Tässä koulussa oli mahdollista suorittaa kansakoulun ja keskikoulun oppimäärä ja vuodesta 1971 alkaen peruskoulun oppimäärä. Yhtä poikkeusta lukuun ottamatta kaikki oppilaat olivat Suomen lähetysseuran työntekijöiden lapsia, joiden vanhemmat työskentelivät pääasiassa Ambomaalla ja Kavangolla.


title: HMS Alcide (P415)

text: HMS Alcide (viirinumero P415 ja S65) oli Britannian Kuninkaallisen laivaston Amphion-luokan sukellusvene, joka palveli toisen maailmansodan jälkeen.


title: HMS Alcide (P415)

text: Alus tilattiin 7. huhtikuuta 1943 Vickers-Armstongilta osana vuoden 1943 laivasto-ohjelmaa. Sen köli laskettiin 1. helmikuuta 1945 ja alus laskettiin vesille vielä samana vuonna 12. huhtikuuta. Alus valmistui 18. lokakuuta 1946, jolloin se oli varustettu käyttöönotetulla snorkkelilla.


title: HMS Alcide (P415)

text: Alus poistettiin palveluksesta 1974.


title: HMS Alderney (P416)

text: HMS Alderney (viirinumero P416 ja S66) oli Britannian Kuninkaallisen laivaston Amphion-luokan sukellusvene, joka palveli toisen maailmansodan jälkeen.


title: HMS Alderney (P416)

text: Alus tilattiin 7. huhtikuuta 1943 Vickers-Armstongilta osana vuoden 1943 laivasto-ohjelmaa. Sen köli laskettiin 6. helmikuuta 1945 ja alus laskettiin vesille vielä samana vuonna 25. kesäkuuta. Alus valmistui 10. joulukuuta 1946, jolloin se oli varustettu käyttöönotetulla snorkkelilla.


title: HMS Alderney (P416)

text: Alus poistettiin palveluksesta 1972.


title: Georg Wallgren

text: Georg Wallgren (1814–1889) oli suomalainen lääkäri ja valtiopäivämies. Hän väitteli lääketieteen tohtoriksi 1847 ja sai professorin arvon 1868. Hän toimi Porvoon kaupunginlääkärinä 1846-1879 ja Loviisan piirilääkärinä vuodesta 1879. Helsingissä hän toimi piirilääkärinä 1882–1887. Porvarissäädyssä hän oli edustajana 1872, 1877–1878 ja 1882. Hän oli puheenjohtaja 1877–1878 valtiopäivien loppupuolen ajan.


title: Georg Wallgren

text: Kuvanveistäjä Ville Vallgren ja professori Axel Wallgren olivat hänen poikiaan.


title: HMS Alliance (P417)

text: HMS Alliance (viirinumero P417 ja S67) oli Britannian Kuninkaallisen laivaston Amphion-luokan sukellusvene, joka palveli toisen maailmansodan jälkeen.


title: HMS Alliance (P417)

text: Alus tilattiin 7. huhtikuuta 1943 Vickers-Armstongilta osana vuoden 1943 laivasto-ohjelmaa. Sen köli laskettiin 13. maaliskuuta 1945, ja se laskettiin vesille vielä samana vuonna 26. heinäkuuta. Alus valmistui 14. toukokuuta 1947, jolloin se oli varustettu käyttöönotetulla snorkkelilla.


title: HMS Alliance (P417)

text: Alus museoitiin vuonna 1979.


title: HMS Ambush (P418)

text: HMS Ambush (viirinumero P418 ja S68) oli Britannian Kuninkaallisen laivaston Amphion-luokan sukellusvene, joka palveli toisen maailmansodan jälkeen.


title: HMS Ambush (P418)

text: Alus tilattiin 7. huhtikuuta 1943 Vickers-Armstongilta osana vuoden 1943 laivasto-ohjelmaa. Sen köli laskettiin 17. toukokuuta 1945 ja alus laskettiin vesille vielä samana vuonna 24. syyskuuta. Alus valmistui 22. heinäkuuta 1947, jolloin se oli varustettu käyttöönotetulla snorkkelilla.


title: HMS Ambush (P418)

text: Alus myytiin romutettavaksi 1971.


title: Henrika Parviainen

text: Henrika Sofia Parviainen (s. 27. toukokuuta 1997 Espoo) on suomalainen kävelijä. Hän edustaa Espoon Tapiot -seuraa ja häntä valmentavat Reima Salonen, Valentin Kononen ja Kari Parviainen.


title: Henrika Parviainen

text: Alle 18-vuotiaiden MM-kilpailuissa Donetskissa 2013 Parviainen sijoittui 5 000 metrin kävelyssä kymmenenneksi. Hän on saavuttanut 10 kilometrin kävelyssä SM-hopeaa 2013 ja SM-pronssia 2011 ja 2012. Sisäratojen SM-kilpailuissa hän on saavuttanut 3 000 metrin kävelyssä kultaa 2015 ja hopeaa 2011, 2012, 2013 ja 2014. Viestijuoksun SM-kilpailuissa Parviainen on saavuttanut 3 × 3 000 metrin kävelyviestissä kultaa vuosina 2014 ja 2015.


title: HMS Anchorite

text: HMS Anchorite (viirinumero P422 ja S64) oli Britannian Kuninkaallisen laivaston Amphion-luokan sukellusvene, joka palveli toisen maailmansodan jälkeen.


title: HMS Anchorite

text: Alus tilattiin 7. huhtikuuta 1943 Vickers-Armstongilta osana vuoden 1943 laivasto-ohjelmaa. Sen köli laskettiin 19. heinäkuuta 1945 ja alus laskettiin vesille 22. tammikuuta 1946. Alus valmistui 18. marraskuuta 1947, jolloin se oli varustettu käyttöönotetulla snorkkelilla.


title: HMS Anchorite

text: Alus poistettiin palveluksesta 1970.


title: HMS Andrew (P423)

text: HMS Andrew (viirinumero P423 ja S63) oli Britannian Kuninkaallisen laivaston Amphion-luokan sukellusvene, joka palveli toisen maailmansodan jälkeen.